tripathysagar/odia_wiki huggingface dataset:
ଡୋରାଭିରାଇନ  (ଇଂରାଜୀ ଭାଷାରେ ), ପିଫେଲ୍ଟ୍ରୋ ଏକ ବେପାର ନାମ, ହେଉଛି ଏଚଆଇଭି/ଏଡସ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଏହାକୁ ଅନ୍ୟ ଏଚଆଇ‌ଭି ଔଷଧ ସ‌ହିତ ମିଶେଇ କରି ଦିଆଯାଏ । ସାଧାରଣତଃ ଏହା ଦିନରେ ଥରେ ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ମୁଣ୍ଡ ବୁଲାଇବା, ମୁଣ୍ଡବିନ୍ଧା, ଥକ୍କା, ତରଳ ଝାଡ଼ା ଏବଂ ଅସ୍ୱାଭାବିକ ସ୍ୱପ୍ନ ଅନ୍ତର୍ଭୁକ୍ତ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ପ୍ରତିରକ୍ଷା ପୁନଃ ନିର୍ମାଣ ସିଣ୍ଡ୍ରୋମ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ଅଣ-ନ୍ୟୁକ୍ଲିଓସାଇଡ୍ ରିଭର୍ସ ଟ୍ରାନ୍ସକ୍ରିପଟେଜ୍ ଇନହିବିଟର   । ୨୦୧୮ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡୋରାଭିରାଇନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏକ ମାସର ଔଷଧ ଖର୍ଚ୍ଚ ୨୦୨୧ ସୁଦ୍ଧା ମୂଲ୍ୟ ୪୭୦ ପାଉଣ୍ଡ ଅଟେ । ଯୁକ୍ତରାଷ୍ଟ୍ରରେ ଏହି ପରିମାଣର ମୁଲ୍ୟ ପ୍ରାୟ 1,500 ଡଲାର ଅଟେ  ଏହା ଡୋରାଭିରାଇନ/ ଲାମିଭୁଡାଇନ /ଟେନୋଫୋଭିର ମିଶ୍ରଣ ଭାବରେ ମଧ୍ୟ ଉପଲବ୍ଧ ।
ଗୁପ୍ତ ପ୍ରସାଦ ଦାସ  (ଜନ୍ମ: ୧୬ ମାର୍ଚ୍ଚ ୧୯୫୦) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୮୫ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଜୟପୁର ଓ କୋରାପୁଟ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୯ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଗୁପ୍ତ ପ୍ରସାଦ ଦାସ ୧୯୫୦ ମସିହାର ମାର୍ଚ୍ଚ ୧୬ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବାଲୁଙ୍କେଶ୍ୱର ଦାସ ଶର୍ମା ଓ ପତ୍ନୀଙ୍କ ନାମ ଭାରତୀ ଦାସ । ରାଜନୈତିକ ଜୀବନ ଗୁପ୍ତ ପ୍ରସାଦ ଦାସ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଅଲକା ଅମିନ ଜଣେ ଭାରତୀୟ ଅଭିନେତ୍ରୀ, ଯିଏକି କଥାଚିତ୍ର, ଦୂରଦର୍ଶନ ଓ ଥିଏଟରରେ କାମ କରନ୍ତି । ସେ ନ୍ୟାସନାଲ୍ ସ୍କୁଲ ଅଫ୍ ଡ୍ରାମାରୁ ସ୍ନାତକ ହାସଲ କରିଥିଲେ । ଦମ୍ ଲଗା କେ ହୈଇସା, ଶାଦି ମେଁ ଜାରୁର୍ ଆନା, ଲୁକା ଚୁପ୍ପି, କେଦାରନାଥ, ରୋମିଓ ଆକବର ୱଲ୍ଟର, ବଧାଇ ହୋ, ଆମାଜନ ଏକ୍ସକ୍ଲୁସିଭ୍ ୱେବ୍ ସିରିଜ୍ ଚାଚା ବିଧାୟକ ହୈ ହମାରେ, ପୁରସ୍କାର ବିଜେତା କ୍ଷୁଦ୍ର ଚଳଚ୍ଚିତ୍ର ମାୟା ଏବଂ ସେକ୍ସ୍ ଚାଟ୍ ଉଇଥ୍ ପପ୍ପୁ ଭଳି କଥାଚିତ୍ରରେ ଅଭିନୟ ପାଇଁ ଜଣାଶୁଣା । ତାଙ୍କର ଉଲ୍ଲେଖନୀୟ ଅଭିନୟ ମଧ୍ୟରେ ପରିଚୟରେ ବୀଣା ଚୋପ୍ରା ଭୂମିକା ଅନ୍ତର୍ଭୁକ୍ତ ।
'ୟୁରୁ ୟୁରୁ ଦେ-ଓ'   ଜାପାନୀ: - , ଇଂରାଜୀ: -  ହେଉଛି କ୍ରେୟନ ଶିନ-ଚାନ ଆନିମେର ଏକ ଗୀତ । ଏହା ଏକ ଜାପାନୀ ସଙ୍ଗିତ ଅଟେ। ପ୍ରସାରଣ ଏହା ସର୍ବପ୍ରଥମେ ଟିଭି ଆସାହି ଜାପାନରେ ୨୦୦୫ ମସିହା ଜାନୁଆରୀରେ ପ୍ରସାରିତ ହୋଇଥିଲା । ଏହା କ୍ରେୟନ ଶିନ-ଚାନ ଆନିମେର ୯ମ ଥୀମ୍ ସଙ୍ଗିତ ଥିଲା । ଏହାର ଶେଷ ପ୍ରସାରଣ ଅକ୍ଟୋବର୍ ୨୦୦୯ରେ ହୋଇଥିଲା । ଏହା ଶିନ୍ଚାନର ୫ଟି ଫିଲ୍ମରେ ମଧ୍ୟ ବ୍ୟବହାର ହୋଇଛି । ଏହି ଗୀତଟି ନିପ୍ପୋନ୍ କୋଲୋମ୍ବିଆ କମ୍ପାନୀଦ୍ୱାରା ବିକ୍ରି କରାଯାଇଥିଲା । ରଚନା ଏହାର ନିର୍ଦ୍ଦେଶକ ଅଟନ୍ତି ୟୁଜି ମୁତୋ । ଏହାର ଲେଖକ ଅଟନ୍ତି ୟାସୁନାରି ନାକାମୁରା । ଏହାର ଗାୟକ ଅଟନ୍ତି ଆକିକୋ ୟାଜିମା । ମୂଳ ଜାପାନୀ                        - -   - - - - - -         ଇଂରାଜୀ ଅନୁବାଦନ ? - -  ,      , .. ,   ~ ~ ଓଡ଼ିଆରେ ଅନୁବାଦନ ଝୁଲେରେ ଝୁଲେ ଝୁଲେ ଭଲ ଅଛୁ କି? ବୁଲେରେ ବୁଲେ ବୁଲେ ଭଉଁରୀ ପରି ନିତମ୍ବ ହଲେଇବା ଆକର୍ଷଣିୟ ହଲେଇଲେ ସମସ୍ତଙ୍କୁ ମଜା ଆସିବ ବାବା ମାମା ହିମାୱାରୀ ଶିରୋ ମଧ୍ୟ ଝୁଲରେ ଝୁଲ ଝୁଲ ବୁଲରେ ବୁଲ ବୁଲ ନିତମ୍ବ ହଲହଲ ୟୋ ୟୋୟୋୟୋୟୋ ଦେ-ଓ ଦେ-ଓ ଟୋକି ଲୋ ଦେଖେ ଦେଖେ ଦେ-ଓ ଦେ-ଓ ମୋର ଗୋଲାକାର ନିତମ୍ବ ଦେ-ଓ ଦେ-ଓ ମୋର ଜନ୍ମ ହେଇଥିବା ଏହି ପାଞ୍ଛ ବର୍ଷ ଦେ-ଓ ଦେ-ଓ ଉଉଁ , ଧକଧକ କରେ ଛାତି  ଏଇଟା ଟିକିଏ ଲାଜର କଥା , କିନ୍ତୁ ଏଥିରେ ଆସେ ବହୁତ ମଜା ମୁଁ ତ ନାଚିବି ଝୁଲିଝୁଲି କି ମୁଁ ତ ହସିବି ହାଃ ହାଃ ହାଃ କରିକି ଏ~ହେ~ ଏଇଟା ଟିକିଏ କଷ୍ଟ ଅଟେ ଆହୁରି ଦେଖନ୍ତୁ କ୍ରେଅନ ସିନ-ଚାନ: ବହୁତ ସ୍ୱାଦିଷ୍ଟ -କ୍ଳାସ ଗୋର୍ମେଟ ସର୍ଭାଇବାଲ
ଉମିଆମ ହ୍ରଦ  ( ସ୍ଥାନୀୟ ଭାବେ ବରପାଣି ହ୍ରଦ ନାମରେ ପରିଚିତ ) ଭାରତୀୟ ରାଜ୍ୟ ମେଘାଳୟରେ ଶିଲଂର 15 କିଲୋମିଟର ଉତ୍ତର ଅଞ୍ଚଳର ପର୍ବତରେ ରେ ରହିଥିବା ଏକ ଜଳାଶୟ  । ଏହାକୁ ଉମିଆମ ନଦୀରେ 1960 ମସିହା ପରେ ବନ୍ଧ ନିର୍ମାଣଦ୍ୱାରା ସୃଷ୍ଟି କରାଯାଇଥିଲା । ଏହାର ଜଳ ଗ୍ରହଣ ଅଞ୍ଚଳ ଅଞ୍ଚଳ 220 ବର୍ଗକିଲୋମିଟର । ଇତିହାସ 1960 ମସିହାରେ ଆସାମ ରାଜ୍ୟ ବିଦ୍ୟୁତ ବୋର୍ଡଦ୍ୱାରା ଜଳବିଦ୍ୟୁତ ପ୍ରକଳ୍ପ ନିର୍ମାଣ ପାଇଁ ଉମିଆମ ବନ୍ଧ ନିର୍ମାଣ କରାଯାଇଥିଲା ।ଉମିଆମ ପ୍ରକଳ୍ପର ପ୍ରଥମ ସ୍ତରରେ 9 ମେଗାୱାଟ ବିଦ୍ୟୁତ ଉତ୍ପାଦନ ପାଇଁ ପାୱାର ହାଉସ ନିର୍ମିତ ହୋଇଛି । ଏହା କାର୍ଯ୍ୟକାରୀ ହେଲା । ଉତ୍ତର ଭାରତରେ ଏହା ପ୍ରଥମ ଜଳ ବିଦ୍ୟୁତ ପ୍ରକଳ୍ପ ଥିଲା । ଏହା ପରେ 3ଟି ଭିଣା ଜଳବିଦ୍ୟୁତ ପ୍ରକଳ୍ପ ତଳ ମୁଣ୍ଡରେ କାର୍ଯ୍ୟକାରୀ ହେଲାଣି । 1965 ମସିହାରେ . ପର୍ଯ୍ୟଟକ ଆକର୍ଷଣ ମେଘାଳୟ ରାଜ୍ୟର ଏହା ଏକ ମୁଖ୍ୟ ପର୍ଯ୍ୟଟକ ଆକର୍ଷଣ ବେଇପାରିଛି । ଏଠାରେ ବିଭିନ୍ନ ପ୍ରକାର ଜଳକ୍ରୀଡା ପାଇଁ ସୁବିଧା ରହିଛି । ଜଳ ଉପରେ କୟାକ ଚାଳନା , ବୋଟିଙ୍ଗ ଓ ସ୍କୁଟର ଚାଳନା କରିବାର ସୁଯୋଗ ରହିଛି । ପ୍ରକୃତି ଜଳ ବିଦ୍ୟୁତ ସହ ଏହି ହ୍ରଦଦ୍ୱାରା ତଳ ଅଞ୍ଚଳରେ ଜଳସେଚନ , ମାଛ ଚାଷ , ପାନୀଯ ଜଳ ଯୋଗାଣ ଆଦି ସମ୍ଭବ ହେଇଥାଏ । ଏହା ଛଡା ଏହା ଯାଇବାମଣ୍ଡଳର ସମତୁଳତା ରକ୍ଷ୍ୟା କରିବାରେ ବହୁଳ ପରିମାଣରେ ସହାୟତା ହେଇଥାଏ । ବିପତ୍ତି ଜନସଂଖ୍ୟା ବୃଦ୍ଧି ସହ ଉପର ଅଞ୍ଚଳରେ ଶିଲଂ ସହରର ବର୍ଜ୍ୟ ଜଳ ଏଠାରେ ପଡୁଥିବାରୁ ଏହାର ଜଳ ବହୁ ପରିମାଣରେ ଦୂଷିତ ହେଇଯାଉଛି । ତାହା ବ୍ଯତୀତ ଆକଳନ ଅନୁସାର ଏହି ହ୍ରଦକୁ ବାର୍ଷିକ 40,000 ଘାନା ମିଟର ପଟୁ ମାଟି ଜଳ ସହିତ ଆସୁଥିବାରୁ ହ୍ରଦର ଜଳଧାରଣ କ୍ଷ୍ୟମତ ହ୍ରାସ ପାଉଛି ।
ଓଡ଼ିଶାର ନାନାଦି କଳାକୃତି ମଧ୍ୟରୁ କଂସା ଓ ପିତ୍ତଳରେ ତିଆରି ହାତକାମ ଅନ୍ୟତମ । ପିତ୍ତଳରେ ବାସନ, ବ୍ରୋଞ୍ଜ ବା କଂସାରେ ବାସନ, ଚୁଡ଼ି ଆଦି ପାରମ୍ପରିକ ଭାବରେ ଓଡ଼ିଶାରେ ତିଆରି କରାଯାଉଥିଲା । ଏଥି ସହିତ ଆଲୋକବତୀ  (ଲ୍ୟାମ୍ପ) ଓ ବତୀଦାନୀ  (ଲ୍ୟାମ୍ପଷ୍ଟାଣ୍ଡ) ଆଦି ପୂଜାମାନଙ୍କରେ ବ୍ୟବହାର ହେବା ଲାଗି ପିତ୍ତଳରେ ତିଆରି କରାଯାଇଥାଏ  । ଘରେ ବ୍ୟବହାର ପାଇଁ କଂସାରେ ଅନେକ ପ୍ରକାରର ବାସନ କୁସନ ତିଆରି କରାଯାଇଥାଏ । ଆଗ କାଳରେ ଚାଉଳ ମପାହେବା ନିମନ୍ତେ ବାଟି, ଖାଇବା ନିମନ୍ତେ କଂସାରେ ତିଆରି କଂସା, ତାଟିଆ, ଗିନା, ଥାଳି, ଥାଳିଆ, ଭାତ ପରଷିବା ପାଇଁ ପରଷୁଣୀ, ପାଣି ପିଇବା ନିମନ୍ତେ ଗିଲାସ ଓ ବଡ଼ ପାତ୍ର, ପାଣି ରଖିବା ନିମନ୍ତେ ପିତ୍ତଳ କଳସୀ, ଓ ରାନ୍ଧିବା ନିମନ୍ତେ ପିତ୍ତଳ ହାଣ୍ଡି, ପଲମ, ଚଟୁ ଆଦି ତିଆରି କରାଯାଉଥିଲା । ଏହା ବାଦ କଳାକାରମାନେ କଂସା ଓ ପିତ୍ତଳରେ ସୁନ୍ଦର ସୁନ୍ଦର କୋଟିକମକରା ହାତୀ ଘୋଡ଼ା, ରଥ ଓ ଗହଣା ତିଆରି କରିଥାଆନ୍ତି । ପିତ୍ତଳରେ ଗୁଆ-ଛେଚା ଖୁବ ଉପଯୋଗୀ ଓ ଆଳଙ୍କରିକ ଭାବରେ ଗଢ଼ାଯାଇଥାଏ । ଏହି ସବୁ କଳାରେ ଓଡ଼ିଶାର କଳାକାରମାନଙ୍କର ନିଖୁଣ କଳାନୈପୁଣ୍ୟ ଫୁଟିଉଠିଥାଏ । ତିଆରି ଓ ପ୍ରକାରଭେଦ ଏହି ପ୍ରକାର ହସ୍ତକଳାକୁ ତିଆରି ଅନୁସାରେ ତିନୋଟି ମୁଖ୍ୟ ଭାଗରେ ବିଭକ୍ତ କରାଯାଇଥାଏ: ଧାତୁକୁ ପିଟି ପିଟି ତିଆରି କରାଯାଉଥିବା କଳାକୃତି, ଏହା ପିଟା ଭାବରେ ଜଣାଶୁଣା ଛାଞ୍ଚରେ ତରଳ ଧାତୁକୁ ରଖି ତିଆରି କରାଯାଉଥିବା କଳାକୃତି ବଳକା ଛୋଟ ଛୋଟ ବସ୍ତୁକୁ ନେଇ ତିଆରି କରାଯାଉଥିବା କଳାକୃତି ତେବେ କଞ୍ଚାମାଲର ପ୍ରକାରକୁ ନେଇ ଏହି କଳାକୃତିକୁ ମୁଖ୍ୟତଃ ଦୁଇଟି ଭାଗରେ ବିଭକ୍ତ କରାଯାଇଥାଏ କଂସାରୁ ତିଆରି କଳାକୃତି ପିତ୍ତଳରୁ ତିଆରି କଳାକୃତି ପିତ୍ତଳ ତମ୍ବା ଓ ଦସ୍ତାର ଏକ ମିଶ୍ରଧାତୁ ହୋଇଥିଲା ବେଳେ କଂସା ତମ୍ବା ଓ ଟିଣର ଏକ ମିଶ୍ରଧାତୁ । ଏହି ସବୁ ପଦାର୍ଥ ତିଆରି କରାଯାଉଥିବା ସ୍ଥାନକୁ ଶାଳ କୁହାଯାଏ । ଶାଳରେ ଏକ ବିରାଟ ଚୂଲା ବା ଭାଟି ଥାଏ ଯାହା ଏକ ପବନଚାଳିତ ଦଣ୍ଡ ସାହାଯ୍ୟରେ କୋଇଲାକୁ ଜଳାଯାଇ ତାପ ଉତ୍ପନ୍ନ କରାଯାଇଥାଏ । ଶାଳରେ ବ୍ୟବହାରକରାଯାଉଥିବା ବାକି ସବୁ ଯନ୍ତ୍ରପାତି ହେଲା ହାତୁଡ଼ି, ଛେଣି, କଣାକରା ଯନ୍ତ୍ର , ଧାରକରା ଉହା ଓ ଏକ ବଡ଼ ଲୁହା ବେଦି ଯାହା ପାତ୍ର ଆଦିକୁ କସିକରି ଧରି ରଖେ । ଭାଟିରେ ନିଆଁ ଜଳାଇବା ପାଇଁ ଆଜିକାଲି ବିଦ୍ୟୁତଚାଳିତ ଫୁଙ୍କା ବ୍ୟବହାର କରାଗଲାଣି ।
< > < > </ > ହାବରା ଏକ ଭାରତୀୟ ପୌରପାଳିକା   ଅଟେ । ଏହା ପଶ୍ଚିମବଙ୍ଗର ନୋର୍ଥ୍ ତ୍ୱେନ୍ତ୍ ଓଉର୍ ପର୍ଗନସ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ହାବରା ୨୨.୮୪୨୦ ଉତ୍ତର ଅକ୍ଷାଂଶ ଓ ୮୮.୬୫୬୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ହାବରା ସହରର ମୋଟ ଜନସଂଖ୍ୟା ୧୨୭୬୯୫ ଅଟେ । ସେଥି ମଧ୍ୟରୁ ୫୧.୧୧% ଜଣ ପରୁଷ ହୋଇଥିବା ବେଳେ ୪୮.୮୯% ଜଣ ନାରୀ ଅଟନ୍ତି । ହାବରାର ସାକ୍ଷରତା ହାର ୭୮.୫୬% ଅଟେ । ଏହା ଜାତୀୟ ହାରଠାରୁ -୧୩.୭୨% ପ୍ରତିଶତ କମ ଅଟେ । ସେଥିରୁ ୪୨.୩୨% ପ୍ରତିଶତ ପୁରୁଷ ଓ ୩୬.୨୪% ନାରୀ ଅଟନ୍ତି । ୯.୬୭% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ବଙ୍ଗାଳୀ ହାବରାର ସରକାରୀ ଭାଷା ଅଟେ ।
ଆଚାର୍ଯ୍ୟ ଚନ୍ଦ୍ର ଦାସ ଓଡ଼ିଶାରେ ଜନ୍ମିତ ଜଣେ ଜଣାଶୁଣା ଓଡ଼ିଆ ଲେଖକ ଓ ଅନୁବାଦକ ଥିଲେ । ରଚନାବଳୀ ଅନୁବାଦ ସେ  "ସ୍କଟ" ଙ୍କ ର ଓଡ଼ିଆରେ ରୂପାନ୍ତର କରିଥିଲେ ।
ସୀତାରାମଙ୍କ ବାହାଘର କଳିଯୁଗରେ ୨୦୧୭ରେ ମୁକ୍ତିଲାଭ କରିଥିବା ଓଡ଼ିଆ ଏବଂ ତେଲୁଗୁ କଥାଚିତ୍ର । ଓଡ଼ିଆ କଥାଚିତ୍ର ଜଗତ ଏବଂ ତେଲୁଗୁ କଥାଚିତ୍ର ଜଗତର କଳାକାରଙ୍କ ସମିଶ୍ରଣରେ ନିର୍ମିତ ଏହି ଚଳଚ୍ଚିତ୍ରଟି ପ୍ରଥମ ଓଡ଼ିଆ ଏବଂ ତେଲୁଗୁ ଭାଷାରେ ମୁକ୍ତିଲାଭ କରିଥିବା ଚଳଚ୍ଚିତ୍ର । ଏହି ଚଳଚ୍ଚିତ୍ରଟି ୩୧ ମାର୍ଚ୍ଚ ୨୦୧୭ରେ ମୁକ୍ତିଲାଭ କରିଥିଲା । ତେଲୁଗୁ ନିର୍ଦ୍ଦେଶକ ଜି.ଏନ୍.ଏସ୍. ପ୍ରସାଦଙ୍କ ନିର୍ଦ୍ଦେଶନାରେ ନିର୍ମିତ ହୋଇଥିଲା ଏହି ଚଳଚ୍ଚିତ୍ରଟି । ଚଳଚ୍ଚିତ୍ରଟିର ପ୍ରଯୋଜନା କରିଥିଲେ ଏଦୁପୁଗନ୍ତି ଶେଷଗିରି ଏବଂ ମରେଦୀ ପିଚ୍ଚି ରେଡ୍ଡି । ଓଡ଼ିଆ ଚଳଚ୍ଚିତ୍ର ପାଇଁ ସଂଳାପ ଲେଖିଥିଲେ ଡଃ ରଜନୀ ରଞ୍ଜନ । ଓଡ଼ିଆ ଗୀତ ପାଇଁ ଗୀତ ରଚନା କରିଥିଲେ ଅରୁଣ ମନ୍ତ୍ରୀ ଏବଂ ନିର୍ମଳ ନାୟକ । ଏହି ଚଳଚ୍ଚିତ୍ରରେ ଓଡ଼ିଆ କଳାକାର ସବ୍ୟସାଚୀ ମିଶ୍ର, ବିଜୟ ମହାନ୍ତି, ଅନିତା ଦାସ, ପପୁ ପମ ପମ, ଜୀବନ ପଣ୍ଡା, ମନୀଶା ଚାଟାର୍ଜୀ ଆଦି ଅଭିନୟ କରିଥିଲେ । ତେଲୁଗୁ କଳାକାର ମନେଶା, ସୁମନ ତଲ‌ୱାର, ନେହା ଆଦି ଅଭିନୟ କରିଥିଲେ । ଅଭିନୟ ସୀତାରାମଙ୍କ ବାହାଘର କଳିଯୁଗରେ ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ: ସବ୍ୟସାଚୀ ମିଶ୍ର ମନେଶା ସୁମନ ତଲ‌ୱାର ବିଜୟ ମହାନ୍ତି ଅନିତା ଦାସ ପପୁ ପମ ପମ ଜୀବନ ପଣ୍ଡା ନେହା କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ଓଡ଼ିଆ ଗୀତ ରଚନା କରିଥିଲେ ଅରୁଣ ମନ୍ତ୍ରୀ ଏବଂ ନିର୍ମଳ ନାୟକ । ସଙ୍ଗୀତ ନିର୍ଦ୍ଦେଶନା ଦେଇଥିଲେ କ୍ରିଷ୍ଣା କାବାଦିୟା । ଗୀତଗୁଡ଼ିକର କଣ୍ଠାଦାନ କରିଥିଲେ ବିଭୁ କିଶୋର, ସତ୍ୟଜିତ ଚରଣ, ହ୍ୟୁମାନ ସାଗର, ସଞ୍ଜୁ ମହାନ୍ତି, ସବ୍ୟସାଚୀ ମିଶ୍ର, ଅସୀମା । ଗୀତ ପୁରସ୍କାର ଚଳଚ୍ଚିତ୍ର ପତ୍ରିକା  "ଚଳଚ୍ଚିତ୍ର ଜଗତ" ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ରର ହାସ୍ୟ ଅଭିନେତା ଜୀବନ ପଣ୍ଡାଙ୍କୁ ଶ୍ରେଷ୍ଠ ହାସ୍ୟ ଅଭିନେତା ପୁରସ୍କାର ମିଳିଥିଲା ।
( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ନୀତା ଅମ୍ବାନୀ  (ଜନ୍ମ: ନଭେମ୍ବର ୧, ୧୯୬୪) ଜଣେ ଭାରତୀୟ ମହିଳା ଉଦ୍ୟୋଗୀ ଅଟନ୍ତି  । ସେ ଭାରତର ସବୁଠାରୁ ଧନୀ ବ୍ୟକ୍ତି ମୁକେଶ ଅମ୍ବାନୀଙ୍କ ପତ୍ନୀ ଏବଂ ରିଲିଆନ୍ସ ଇଣ୍ଡଷ୍ଟ୍ରିଜ୍ର ପ୍ରତିଷ୍ଠାତା ଧିରୁଭାଈ ଅମ୍ବାନୀଙ୍କ ବୋହୂ ଅଟନ୍ତି । ନୀତା ଅମ୍ବାନୀ ରିଲିଆନ୍ସ ଫାଉଣ୍ଡେସନର ଅଧ୍ୟକ୍ଷ ତଥା ପ୍ରତିଷ୍ଠାତା ଏବଂ ଧିରୁଭାଈ ଅମ୍ବାନୀ ଇଣ୍ଟରନ୍ୟାସନାଲ ସ୍କୁଲ ଏବଂ ରିଲିଆନ୍ସ ଇଣ୍ଡଷ୍ଟ୍ରିର ନିର୍ଦ୍ଦେଶକ ଅଟନ୍ତି । ସେ ପ୍ରଥମ ଭାରତୀୟ ମହିଳା ଯିଏକି ଆନ୍ତର୍ଜାତୀୟ ଅଲିଓମ୍ପିକ କମିଟି  ର ସଦସ୍ୟ ହୋଇଥିଲେ । ସେ ଶ୍ରୀ ଚନ୍ଦ୍ରଶେଖରେନ୍ଦ୍ର ସରସ୍ବତୀ ବିଶ୍ୱ ମହାବିଦ୍ୟାଳୟ  ( ବିଶ୍ୱବିଦ୍ୟାଳୟ) କାଞ୍ଚିପୁରମରୁ ଡକ୍ଟରେଟ ଡିଗ୍ରୀ ହାସଲ କରିଛନ୍ତି  । ଏହି ଉପାଧି ତାଙ୍କୁ ଶିକ୍ଷା, ସାମାଜିକ ସେବା ଓ ମାନବ ପ୍ରେମ ପାଇଁ ମିଳିଛି । ନୀତା ଅମ୍ବାନୀ ଇଣ୍ଡିଆନ ପ୍ରିମିୟର ଲିଗ କ୍ରିକେଟ ଦଳ ମୁମ୍ବାଇ ଇଣ୍ଡିଆନ୍ସର ମାଲିକ ଅଟନ୍ତି । ସେ ରିଲିଆନ୍ସ ଇଣ୍ଡଷ୍ଟ୍ରିଜ୍ ଏବଂ ନ୍ୟାସନାଲ ଆସୋସିଏସନ ଅଫ୍ ବ୍ଲାଇଣ୍ଡର  "ଦୃଷ୍ଟୀ "  ନାମକ ସାମାଜିକ ସେବା ସଂଗଠନ ସହିତ ମଧ୍ୟ ଜଡ଼ିତ । ସାମାଜିକ କଲ୍ୟାଣ କାର୍ଯ୍ୟ ପାଇଁ ସେ ୨୦୧୦ ମସିହାରେ ରିଲିଆନ୍ସ ଫାଉଣ୍ଡେସନ ନାମକ ଏକ ଦାନକାରୀ ଟ୍ରଷ୍ଟ ପ୍ରତିଷ୍ଠା କରିଛନ୍ତି । ଏହା ଦେଶର ସବୁଠାରୁ ବଡ଼ ଘରୋଇ ଦାନକାରୀ ଟ୍ରଷ୍ଟ ଅଟେ । ଏହା ଅଧିନରେ ଗ୍ରାମାଞ୍ଚଳରେ ଶିକ୍ଷା, ସ୍ୱାସ୍ଥ୍ୟ, କଳା-ସଂସ୍କୃତି ଏବଂ କ୍ରୀଡ଼ା ପାଇଁ ସୁବିଧା ଯୋଗାଇ ଦିଆ ଯାଉଛି । ଏହା ବ୍ୟତିତ ପ୍ରାକୃତିକ ବିପର୍ଯ୍ୟୟ ପରିଚାଳନା କ୍ଷେତ୍ରରେ ଜାମ୍ମୁ, କାଶ୍ମୀର, ଚେନ୍ନାଇ, ଗୁଜରାଟ ଭଳି ଦେଶର ବିଭିନ୍ନ ସ୍ଥାନରେ ଏହି ଟ୍ରଷ୍ଟ ଉତ୍କୃଷ୍ଟ ସେବା ପ୍ରଦାନ କରିଛି । ରିଲିଆନ୍ସ ଫାଉଣ୍ଡେସନ ବ୍ୟତିତ ସେ ଦେଶରେ ଶିକ୍ଷା ବ୍ୟବସ୍ଥାର ଉନ୍ନତି ଏବଂ ସମସ୍ତଙ୍କ ପାଇଁ ଶିକ୍ଷା  (ଇଏଫଏ) ଆରମ୍ଭ କରିଛନ୍ତି  । ଏ ପର୍ଯ୍ୟନ୍ତ ଏହି ଅଭିଯାନ ଦେଶର ୭୦୦୦୦ ଗରିବ ପିଲାଙ୍କୁ ଶିକ୍ଷା ଯୋଗାଇ ଦେଇଛି । ଜନ୍ମ ଏବଂ ପ୍ରାଥମିକ ଶିକ୍ଷା ନୀତା ଅମ୍ବାନୀ ୧ ନଭେମ୍ବର ୧୯୬୪ରେ ମୁମ୍ବାଇର ଏକ ମଧ୍ୟବିତ୍ତ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ବିଡଲାର ଏକ କମ୍ପାନୀରେ ଜଣେ ଉଚ୍ଚ ପଦାଧିକାରୀ ଥିଲେ । ଆରମ୍ଭରୁ ଭାରତୀୟ ଶାସ୍ତ୍ରୀୟ ନୃତ୍ୟ ପ୍ରତି ନୀତା ବହୁତ ଆଗ୍ରହୀ ଥିଲେ ଏବଂ ଏଥିରେ କ୍ୟାରିୟର କରିବାକୁ ଚାହୁଁଥିଲେ ଯେତେବେଳେ ତାଙ୍କ ମା ' ଚାହୁଁଥିଲେ ଯେ ସେ ଜଣେ ଚାର୍ଟାର୍ଡ ଆକାଉଣ୍ଟାଟ ହୁଅନ୍ତୁ । ସେ ତାଙ୍କର ଉଚ୍ଚଶିକ୍ଷା ମୁମ୍ବାଇର ପ୍ରସିଦ୍ଧ ନରସି ମୋଞ୍ଜି କଲେଜ ଅଫ କମର୍ସ ଆଣ୍ଡ ଇକୋନୋମିକ୍ସରୁ କରିଥିଲେ । ନୀତା ଜଣେ ତାଲିମ୍ ପ୍ରାପ୍ତ ଭାରତନାଟ୍ୟମ୍ ନୃତ୍ୟଶିଳ୍ପୀ ଅଟନ୍ତି । ସେ କଲେଜ ଦିନରେ ମଞ୍ଚ ପ୍ରଦର୍ଶନ ମଧ୍ୟ କରୁଥିଲେ । ଆଜି ବି ସେ ପ୍ରତିଦିନ ନୃତ୍ୟ ଅଭ୍ୟାସ କରନ୍ତି । କ୍ୟାରିୟର ଶିକ୍ଷାଦାନ ପାଇଁ ନୀତାଙ୍କର ଗଭିର ପ୍ରେମ ରହିଛି । ବିବାହ ପରେ ସେ ପ୍ରାଥମିକ ଶିକ୍ଷକ ଭାବରେ ଶିକ୍ଷାଦାନ ଆରମ୍ଭ କଲେ । ପରେ ଗ୍ରାମାଞ୍ଚଳର ପିଲାମାନଙ୍କୁ ଶିକ୍ଷା ଦେବା ପାଇଁ ପାତାଳଗଙ୍ଗାରେ ଏକ ଛୋଟ ବିଦ୍ୟାଳୟ ଆରମ୍ଭ କରିଥିଲେ । ଜାମ ନଗରରେ ଆଉ ଏକ ସମାନ ବିଦ୍ୟାଳୟ ଖୋଲାଯାଇଥିଲା । ନୀତାଙ୍କ ନେତୃତ୍ୱରେ ଜୁନ୍ ୨୦୦୩ ମସିହାରେ ଧିରୁଭାଈ ଅମ୍ବାନୀ ଆନ୍ତର୍ଜାତୀୟ ବିଦ୍ୟାଳୟ ପ୍ରତିଷ୍ଠା କରାଯାଇଥିଲା । ଏହି ବିଦ୍ୟାଳୟଟି ମୁମ୍ବାଇର କେତେକ ମନୋନୀତ ଏବଂ ଶ୍ରେଷ୍ଠ ବିଦ୍ୟାଳୟ ମଧ୍ୟରୁ ଅନ୍ୟତମ । ଏହା ଭାରତର୩୭ଟି ମନୋନୀତ ବିଦ୍ୟାଳୟ ମଧ୍ୟରୁ ଗୋଟିଏ ଯାହା ଦେଶର ସମ୍ମାନ ଜନକ  "ଆନ୍ତର୍ଜାତୀୟ ବ୍ୟାକାଲୁରେଟ ପ୍ରୋଗ୍ରାମ"  ପ୍ରଦାନ କରିଥାଏ । ନୀତା ମଧ୍ୟ ଧିରୁଭାଈ ଫାଉଣ୍ଡେସନର ମୁଖ୍ୟ । ସେ ରିଲିଆନ୍ସ ଇଣ୍ଡଷ୍ଟ୍ରିଜ୍ ଏବଂ ୟୁଏନଏଆଈଡୀଏସର ଏଡସ୍ ଇନିସିଏଟିଭ୍ର ଏକ ଅଂଶ । ନୀତା ଅମ୍ବାନୀ ରିଲିଆନ୍ସ ଇଣ୍ଡଷ୍ଟ୍ରିଜର ସାମାଜିକ ତଥା ପରୋପକାରୀ କାର୍ଯ୍ୟର ତଦାରଖ କରନ୍ତି । ପୁରସ୍କାର ଏବଂ ଉପାଧି ସେ ୨୦୦୫ ମସିହାରେ ଆନ୍ତର୍ଜାତୀୟ ମହିଳା ଦିବସରେ ଭାରତ ନାରୀ ଶକ୍ତି ସଂଗଠନରୁ ସାମାଜିକ ସେବା ବିଶ୍ୱ ଭୂଷଣ ଆଖ୍ୟା ପାଇଛନ୍ତି । ଟାଇମ୍ସ ଅଫ ଇଣ୍ଡିଆଦ୍ୱାରା ଦିଆଯାଇଥିବା ଇଣ୍ଡିଆନ ସ୍ପୋର୍ଟସର ଶ୍ରେଷ୍ଠ କର୍ପୋରେଟ ସମର୍ଥକ ପାଇଁ ସେ ପୁରସ୍କାର ପାଇଛନ୍ତି ।
ଭଜମନ ବେହେରା ଜଣେ ଭାରତୀୟ ରାଜନୀତିଜ୍ଞ । ସେ ଜନତା ଦଳର ପ୍ରତିନିଧି ଭାବରେ କାର୍ଯ୍ୟ କରୁଥିଲେ । ୧୯୮୯ ଭାରତୀୟ ସାଧାରଣ ନିର୍ବାଚନରେ ସେ ଢେଙ୍କାନାଳ ଲୋକ ସଭା ନିର୍ବାଚନ ମଣ୍ଡଳୀରୁ ଲୋକ ସଭାକୁ ନିର୍ବାଚିତ ହୋଇଥିଲେ । ସେ ଜଣେ କେନ୍ଦ୍ରମନ୍ତ୍ରୀ ଭାବରେ ତୈଳ ତ‌ଥା ରସାୟନିକ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଭଜମନ ୧୯୭୪ ମସିହାରେ ଆଠମଲ୍ଲିକରୁ ଏବଂ ୧୯୮୫ ମସିହାରେ ତାଳଚେରରୁ ଓଡ଼ିଶାର ବିଧାନ ସଭାକୁ ନିର୍ବାଚିତ ହୋଇଥିଲେ ।
ଗଣେଶ ରାମ ବରିହା  (ମୃତ୍ୟୁ: ୧୯୫୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ଭାରତ ସ୍ୱାଧୀନ ହେବା ପରେ ଓଡ଼ିଶାରେ ହୋଇଥିବା ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ପାଟଣାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଗଣେଶ ରାମ ବରିହା ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଗଣେଶ ରାମ ବରିହା ୧୯୫୮ ମସିହାରେ ମୃତ୍ୟୁବରଣ କରିଥିଲେ । ୨୫ ଅଗଷ୍ଟ ୧୯୫୮ରେ ତାଙ୍କୁ ଓଡ଼ିଶା ବିଧାନ ସଭା ଗୃହରେ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।
ଜଳଦାପଡ଼ା ଜାତୀୟ ଉଦ୍ୟାନ  ବଙ୍ଗଳା ଭାଷାରେ                   ପୂର୍ବ ହିମାଳୟର ପାଦଦେଶରେ ତୋର୍ଷା ନଦୀ କୂଳରେ ଅବସ୍ଥିତ । ପ୍ରଶାସନିକ ଦୃଷ୍ଟିକୋଣରୁ ଏହା ଉତ୍ତର ପଶ୍ଚିମ ବଙ୍ଗର ଅଲିପୁରଦ୍ୱାର ଜିଲ୍ଲାରେ ଅବସ୍ଥିତ । ଜଳଦପଡ଼ାର ସମୁଦ୍ରପତନରୁ ଉଚ୍ଚତା ପ୍ରାୟ ୬୧ ମିଟର୍ । ନଦୀ ଓ ତୃଣଭୂମି ପୂର୍ଣ୍ଣ ୨୧୬.୫୧ ବର୍ଗ କି.ମି. ଅଞ୍ଚଳରେ ଏହି ଜାତୀୟ ଉଦ୍ୟାନ ପରିବ୍ୟାପ୍ତ । ଏଠାକାର ବନ ଓ ଜୀବ ସମ୍ପଦର ସୁରକ୍ଷା ପାଇଁ ୧୯୪୧ ମସିହାରେ ଜଳଦାପଡ଼ାକୁ ଏକ ଅଭୟାରଣ୍ୟ ଘୋଷିତ କରାଯାଇଥିଲା । ବର୍ତ୍ତମାନ ବିଲୁପ୍ତପ୍ରାୟ ଭାରତୀୟ ଗଣ୍ଡାର ଏକ ଅଂଶ ଏହି ଜାତୀୟ ଉଦ୍ୟାନରେ ବସବାସ କରୁଛନ୍ତି । ଜଳଦାପଡ଼ାକୁ ବର୍ଗ-୪ ଅଧିବାସ ପରିଚାଳନା କ୍ଷେତ୍ର   ରୂପେ ଗଣନା କରାଯାଏ । ଜଳଦାପଡ଼ା ଓ ବକ୍ସା ବ୍ୟାଘ୍ର ଅଭୟାରଣ୍ୟ ମଧ୍ୟରେ ରହିଥିବା ଚିଲପାଟା ଜଙ୍ଗଲ ଏକ ସଂରକ୍ଷିତ ହାତୀ ଜଙ୍ଗଲ । ଜଳଦାପଡ଼ା ନିକଟସ୍ଥ ଗୋରୁମାରା ଜାତୀୟ ଉଦ୍ୟାନରେ ବହୁ ସଂଖ୍ୟକ ଭାରତୀୟ ଗଣ୍ଡା ବସବାସ କରନ୍ତି । ଇତିହାସ ୧୮୦୦ ମସିହା ପୂର୍ବରୁ ଏହି ଜଙ୍ଗଲରେ ଟୋଟୋ ଓ ମେଛ  (ବୋଡ଼ୋ) ଜନଜାତି ବାସ କରୁଥିଲେ  । ସେତେବେଳେ ଏହି ସ୍ଥାନ ଟୋଟୋପଡ଼ା ନାମରେ ଜଣାଶୁଣା ଥିଲା । ଅବଶିଷ୍ଟ ଭାରତୀୟ ଗଣ୍ଡାମାନଙ୍କ ସୁରକ୍ଷା ପାଇଁ ୧୯୪୧ ମସିହାରେ ଜଳଦାପଡ଼ା ବନ୍ୟପ୍ରାଣୀ ଅଭୟାରଣ୍ୟର ପ୍ରତିଷ୍ଠା କରାଗଲା । ୨୦୧୨ ମସିହା ମଇ ମାସରେ ଏହାକୁ ଏକ ଜାତୀୟ ଉଦ୍ୟାନର ମାନ୍ୟତା ମିଳିଥିଲା । ଉଦ୍ଭିଦ ଏବଂ ବନ୍ୟଜୀବ ଜଳଦାପଡ଼ାର ଜଙ୍ଗଲରେ ମୁଖ୍ୟତଃ ଲମ୍ବା ଲମ୍ବା ଘାସର ତୃଣଭୂମି ରହିଛି । ଭାରତୀୟ ଗଣ୍ଡା ଏଠାକାର ଜଙ୍ଗଲର ମୁଖ୍ୟ ଆକର୍ଷଣ । ଆସାମର କାଜିରଙ୍ଗା ଜାତୀୟ ଉଦ୍ୟାନ ପରେ ସବୁଠାରୁ ଅଧିକ ଭାରତୀୟ ଗଣ୍ଡା ଜଳଦାପଡ଼ାରେ ବାସ କରନ୍ତି । ଏହି ଜଙ୍ଗଲରେ ବାସ କରୁଥିବା ଅନ୍ୟ କେତେକ ପ୍ରମୁଖ ବନ୍ୟଜୀବ ହେଲେ ହାତୀ, କଲରାପତରିଆ ବାଘ, ସମ୍ବର, କୁଟୁରା, ଚିତଲ୍, କୁଜି ହରିଣ, ବାର୍‍ହା ଏବଂ ବନ୍ୟ ଗୟଳ । ଭାରତରେ ହାତୀ ଓ ଭାରତୀୟ ଗଣ୍ଡାଙ୍କ ସଂରକ୍ଷଣ ସ୍ଥିତି ସଙ୍କଟାପନ୍ନ । ଜଳଦାପଡ଼ା ପକ୍ଷୀପ୍ରେମୀଙ୍କ ପାଇଁ ସ୍ୱର୍ଗ । ଚରସ ପକ୍ଷୀ ବା ବଙ୍ଗଳା ଫ୍ରୋରିକାନ୍ ଭାରତର ଯେଉଁ ଅଳ୍ପ କିଛି ସ୍ଥାନରେ ଦେଖାଯାନ୍ତି, ତନ୍ମଧ୍ୟରୁ ଜଳଦାପଡ଼ା ଅନ୍ୟତମ । ଏଠାରେ ଦେଖାଯାଉଥିବା ଅନ୍ୟ ପକ୍ଷୀମାନଙ୍କ ମଧ୍ୟରୁ ଚୂଳିଆ ଚିଲ, ପାଲ୍ଲା ମାଛଖିଆ ଚିଲ, ଶିକ୍ରା, ଫିନ୍‍ସ୍ ୱିଭର୍, ବଣ କୁକୁଡ଼ା, ମୟୂର, କୋଚିଲାଖାଇ, ତିତିରି ଉଲ୍ଲେଖଯୋଗ୍ୟ । ଜଳଦାପଡ଼ା ଅରଣ୍ୟରେ ଅଜଗର, ଗୋଧି, ଚିଟି ସାପ, ନାଗ ସାପ ଓ ଗେକୋ ଏଣ୍ଡୁଅ ପରି ସରୀସୃପ ଦେଖାଯାନ୍ତି । ପ୍ରାୟ ୮ ପ୍ରଜାତିର ମଧୁରଜଳ କଇଁଛ ମଧ୍ୟ ଜଳଦାପଡ଼ାରେ ରହିଥିବା ଜଣାଯାଏ ।
ପୋରବନ୍ଦର ବିମାନ ବନ୍ଦର  ( : , : ) ବ୍ଭାରତୀୟ ରାଜ୍ୟ ଗୁଜରାଟର ପୋରବନ୍ଦରଠାରେ ଅବସ୍ଥିତ  । ଏହା ବେସାମରିକ ବିମାନ ଚାଳନା ସହ ଏଠାରେ ଏକ ସାମରିକ ବିମାନ ଉଡାଣ ବ୍ୟବସ୍ଥା ଭାରତୀୟ ନୌସେନା ବାହିନୀର ରହିଛି । ଏଠାରୁ ସୀମା ସୁରକ୍ଷ୍ୟା ବାହିନୀର ବିମାନ ମଧ୍ୟ ପରିଚାଳିତ ହେଇଥାଏ । ଏଠାରେ ନୂତନ ଟର୍ମିନାଲ 2008 ମସିହାରେ ନିର୍ମିତ ହେଇଥିଲା । ନିର୍ମାଣ ଏଠାରେ 278.32 ଏକର ପରିମିତ ସ୍ଥାନରେ ଏୟାର ଫିଲ୍ଡ ରହିବା ସହ ଏହାର ରାନୱେର ଦୈର୍ଘ୍ୟ 4500 ଫୁଟ । ଏଠାରେ 2 72 ଶ୍ରେଣୀର ବିମାନ ରହିବାର ବ୍ୟବସ୍ଥା ରହିଛି । ଏଠାରେ ନୂତନ ଟର୍ମିନାଲ 4000 ବର୍ଗମିଟର ସ୍ଥାନରେ ନିର୍ମିତ । 6ଟି କାଉଣ୍ଟର ସହ 100 ଜଣ ପାସେଞ୍ଜରଙ୍କ ପାଇଁ ପର୍ଯ୍ୟାପ୍ତ ସୁବିଧା ରହିଛି । ସାମରିକ ପ୍ରାନ୍ତର ଏଠାରେ ନୌସେନା ବାହିନୀର ଚାଳକ ବିହୀନ ବିମାନ   ସ୍କୋୟାଡ 343 ପାଇଁ ବେସ 2011 ମସିହାରୁ ରହିଛି । ଏହା ଭାରତୀୟ ନୌସେନାର ପ୍ରଥମ ବେସ । ଏଠାରେ ତାହାର ପରିଚାଳନା ସହ ଟ୍ରେନିଂ ପାଇଁ ପ୍ରତିଷ୍ଠାନ ରହିଛି । କୋଷ୍ଟ ଗର୍ଦର ମଧ୍ୟ ଏଠାରେ ବିମାନ ଏଙ୍କ୍ଲାଭ ରହିଛି । ଏଠାରେ ତାହାର ସଂଗ୍ରହ ସହ ପରିଚାଳନା ବ୍ୟବସ୍ଥା 2008 ମସିହାରୁ ରହିଛି । ଏଠାରେ ଦୋରନିଅର ଓ 850 ସ୍ୱାର୍ଡରନ ରହିବା ସହ ହେଲିକେପ୍ଟର ମାନ ମଧ୍ୟ ରହିଛି ।
ମାଁ ପୀତାମ୍ବର ମନ୍ଦିର , ଭାରତୀୟ ରାଜ୍ୟ ଛତିଶଗଦର ଦକ୍ଷିଣ ରାୟପୁର ନିକଟରେ ଅମଲେଶ୍ୱର ସହରଠାରେ ମହାବିଦ୍ୟା ଦେବୀ ବଗଳାମୁଖୀଙ୍କ ମନ୍ଦିର ରହିଛି । ଏହା ରାୟପୁର ସହରର ବିମାନ ବନ୍ଦରଠାରୁ ୧୫ କିଲୋମିଟର ଓ ଦୁର୍ଗ ସହରଠାରୁ ୨୫ କିଲୋମିଟର ଦୂରରେ ଅବସ୍ଥିତ । ଏହି ମନ୍ଦିର ପରମାପୂଜ୍ୟ ଶ୍ରୀ ପିଥଧୀଶ୍ୱର ଯୋଗୀରାଜ ଯୁଧିଷ୍ଠିର ଜୀ ମହାରାଜଙ୍କଦ୍ୱାରା ସ୍ଥାପିତ ହେଇଥିଲା । ରାୟପୁର ରେଳ ଷ୍ଟେସନଠାରୁ ଏହାର ଦୂରତା ମାତ୍ର ୫ କିଲୋମିଟର ।
ବିଶ୍ୱନାଥ ସାହୁ  (୧ ଜୁଲାଇ ୧୯୨୯ - ୧୮ ମାର୍ଚ୍ଚ ୨୦୧୬) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୭୭ ଓ ୧୯୮୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିଶ୍ୱନାଥ ୧୯୨୯ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗୋପୀନାଥ ସାହୁ ଓ ପତ୍ନୀଙ୍କ ନାମ ସରୋଜିନୀ ସାହୁ । ରାଜନୈତିକ ଜୀବନ ବିଶ୍ୱନାଥ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ବିଶ୍ୱନାଥ ୨୦୧୬ ମସିହାର ମାର୍ଚ୍ଚ ମାସ ୧୮ ତାରିଖରେ ୮୬ ବର୍ଷ ବୟସରେ ମୃତ୍ୟୁବରଣ କରିଥିଲେ ।
କଟକ ସଦର  (କ୍ରମିକ ସଂଖ୍ୟା: ୯୩) କଟକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: କଟକ  (ମ)ର କିଛି ଅଞ୍ଚଳ, କଟକ ସଦର ବ୍ଳକ ଓ ନିଶ୍ଚିନ୍ତକୋଇଲି ବ୍ଳକର କିଛି ଅଞ୍ଚଳ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଚନ୍ଦ୍ରସାରଥି ବେହେରା ଭାରତୀୟ ଜନତା ପାର୍ଟି ପ୍ରାର୍ଥୀ ଦିଲୀପ କୁମାର ମଲ୍ଲିକଙ୍କଠାରୁ ୨୫୭୯୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ କାଳିନ୍ଦୀ ବେହେରା, ଭାରତୀୟ ଜନତା ପାର୍ଟି ପ୍ରାର୍ଥୀ ଅହିଂସା ମହାନନ୍ଦଙ୍କଠାରୁ ୪୯,୩୪୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୧୪ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
, ସୋଲରିଆମଫେଟୋଲ, ଏକ ବେପାର ନାମ ସୁନୋସି, ହେଉଛି ଏକ ଔଷଧ ଯାହା ନିଦ୍ରାବେଶ, ଏବଂ ଅବରୋଧକାରୀ ନିଦ୍ରା ଶ୍ୱାସରୋଧ ସହିତ ଜଡ଼ିତ ଅତ୍ୟଧିକ ନିଦ୍ରାର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଅଇ, ଉଦ୍‌ବେଗ ଏବଂ ଶୋଇବାରେ ଅସୁବିଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ରକ୍ତଚାପ ବୃଦ୍ଧି ଏବଂ ଅପବ୍ୟବହାର ଅନ୍ତର୍ଭୁକ୍ତ ହୋଇପାରେ । ଏହା ମୋନୋଏମାଇନ୍ ଅକ୍ସିଡେଜ୍   ଇନହିବିଟର ସହିତ ପାରସ୍ପରିକ ପ୍ରତିକ୍ରିୟା କରିଥାଏ । ଗର୍ଭାବସ୍ଥାରେ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ନରେପିନେଫ୍ରିନ - ଡୋପାମିନ ରିଅପଟେକ୍ ଇନହିବିଟର  ; ଯଦିଓ ଏହା କିପରି ଜାଗ୍ରତତାକୁ ଉନ୍ନତ କରେ ତାହା ସଂପୂର୍ଣ୍ଣ ସ୍ପଷ୍ଟ ନୁହେଁ । ୨୦୧୯ ମସିହାରେ ଆମେରିକାରେ ଏବଂ ୨୦୨୦ରେ ୟୁରୋପରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ପାଇଁ ସୋଲରିଆମଫେଟୋଲ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ଏକ ମାସର ବ୍ୟବ‌ହାର ଖର୍ଚ୍ଚ ୨୦୨୧ରେ ପ୍ରାୟ ୬୯୦ ଡଲାର ଥିଲା । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚୀତ ଚତୁର୍ଥ ନିୟନ୍ତ୍ରିତ ପଦାର୍ଥ ।
ସୈନ ଜହୁର ବା ସୈନ ଅହମଦ ଜ‌ହୁର ବା ଅଲି ସୈନ ଶଫିଉ  ( : , ଜନ୍ମ: .1937) ପାକିସ୍ଥାନ ପଞ୍ଜାବର ଜଣେ ପ୍ରମୁଖ ପଞ୍ଜାବୀ ସୁଫି ସଙ୍ଗୀତଜ୍ଞ ଥିଲେ  । ତାଙ୍କ ଜୀବନର ଅଧିକାଂଶ ସମୟରେ ସେ ସୁଫି ପବିତ୍ର ସ୍ଥାନମାନଙ୍କରେ ଗୀତ ଗାଉଥିଲେ ଓ ସେହି ଗୀତମାନଙ୍କର କୌଣସି ରେକର୍ଡ଼ ୨୦୦୬ ମସିହା ପର୍ଯ୍ୟନ୍ତ ପ୍ରସ୍ତୁତ ହୋଇନଥିଲେ ମଧ୍ୟ ମୁଖ ମାଧ୍ୟମରେ ପ୍ରଚାରିତ ହୋଇ ବିବିସି ବିଶ୍ୱ ସଙ୍ଗୀତ ପୁରସ୍କାର  (ବିବିସି ବିଶ୍ୱ ସଙ୍ଗୀତ ପୁରସ୍କାର) ନିମନ୍ତେ ମନୋନୀତ ହୋଇଥିଲେ  । ତାଙ୍କୁ  "ଶ୍ରେଷ୍ଠ ବିବିସି କଣ୍ଠ, ୨୦୦୬ ମସିହା"  ସମ୍ମାନ ମିଳିଥିଲା, ସୈନ ତାଙ୍କର ପ୍ରଥମ ନାମ ନୁହେଁ ଓ ତାହା ଏକ ସମ୍ମାନ ପଦବୀ । ପ୍ରାକ୍ ଜୀବନ ଓ ବୃତ୍ତି ପାକିସ୍ଥାନ ପଞ୍ଜାବର ଓକାରା ଜିଲ୍ଲାରେ ଥିବା ହବେଲି ଲାଖ ନିକଟରେ ଥିବା ଲୁଲେମଙ୍କି ଗ୍ରାମରେ ଏକ ଚାଷୀ ପରିବାରର ଛୋଟ ପୁଅ ଭାବରେ ସେ ଜନ୍ମ ଗ୍ରହଣ କରିଥିଲେ । ଶୁଣାଯାଏ, ସେ ମାତ୍ର ୭ ବର୍ଷ ବୟସରେ ଗୀତ ଗାଇବା ଆରମ୍ଭ କରିଥିଲେ ଓ ସେହି ବୟସରେ ସେ ଗୋଟିଏ ହାତ ତାଙ୍କୁ ଏକ ସୁଫି ପବିତ୍ର ସ୍ଥାନ‌କୁ ଆସିବା ପାଇଁ ସ୍ୱପ୍ନରେ ଡାକୁଥିଲା । ସିନ୍ଧର ପବିତ୍ର ସ୍ଥାନମାନଙ୍କରେ ଭ୍ରମଣ କଲା ସମୟରେ ଗୀତ ଗାଇ ପେଟ ପୋଷିବା ପାଇଁ କିଛି ରୋଜଗାର କରୁଥିଲା । ଦକ୍ଷିଣ ପଞ୍ଜାବର ଏକ ଛୋଟ ସୁଫି ମନ୍ଦିର ପାଖରେ ଗଲାବେଳେ ତାଙ୍କୁ ଲାଗିଲା ଯେପରି କେହି ହାତ ହଲେଇ ତାଙ୍କୁ ଭିତରକୁ ଯିବାକୁ ନିମନ୍ତ୍ରଣ କରୁଛି ଓ ତାଙ୍କୁ ସଙ୍ଗେ ସଙ୍ଗେ ମନେହେଲା ଇଏ ସେହି ହାତ ଯାହାକୁ ସେ ସ୍ୱପ୍ନରେ ଦେଖୁଥିଲେ । ବୁଲ୍ଲେଃ ଶାହ ଦରଘାରେ ତାଙ୍କର ପାତିଆଲା ଘରାନାର  'ରଉନ ‌କ ଅଲି 'ଙ୍କ ସ ‌ହିତ ସାକ୍ଷାତ ହୋଇଥିଲା ଓ ତାଙ୍କଠାରୁ ଜ‌ହୁର ସଙ୍ଗୀତ ଶିକ୍ଷା କରିବା ପରେ ସୁଫି ସଙ୍ଗୀତ ଶିକ୍ଷା କରେଇ ତାଙ୍କର ପ୍ରଥମ ଶିକ୍ଷକ ହୋଇଥିଲେ । ଅନ୍ୟାନ୍ୟ ଉଚ ଶରିଫ ବାଲା ସଙ୍ଗୀତଜ୍ଞଙ୍କଠାରୁ ମଧ୍ୟ ଶିକ୍ଷା ଲାଭ କରିଥିଲେ । ଶିକ୍ଷିତ ନ ହୋଇ ମଧ୍ୟ ଜ‌ହୁରଙ୍କ ଗୀତର ସ୍ମରଣ ଶକ୍ତି ଅତ୍ୟଧିକ ଥିଲା ଓ ସେ ସୁଫି କବି ବୁଲ୍ଲେ ଶାହ, ଶାହ ବଦାଖଶି, ମୁହମ୍ମଦ କାଦିରି, ସୁଲତାନ ବ‌ହୁ ଓ ଅନ୍ୟମାନଙ୍କର ଲିଖିତ କବିତା ମନେ ରଖି ଗାଇପାରୁଥିଲେ । କୋକ ସ୍ଟୁଡିଓ, ପାକିସ୍ଥାନରେ ସୈନ ପ୍ରଦର୍ଶନ କରି ବିଖ୍ୟାତ ହୋଇଗଲେ । ତାଙ୍କର ପରବର୍ତ୍ତୀ ପ୍ରଦର୍ଶନ ଅଷ୍ଟ୍ରେଲିଆ ଓ ନିଉଜିଲାଣ୍ଡରେ ନଭେମ୍ବର ୨୦୧୪ରେ ହୋଇଥିଲେ । ରଫି ପିଅର ଥିଏଟର ୱର୍କସପ ବ୍ୟବସ୍ଥା କରିଥିବା ଲୋକ ସଙ୍ଗୀତ ଉତ୍ସବରେ ସେ ପ୍ରଦର୍ଶନ କରିଥିଲେ ଓ ତାଙ୍କୁ ଜନତା ଆକର୍ଷଣକାରୀ ଆଖ୍ୟା ଦିଆଯାଇଥିଲା । ସଙ୍ଗୀତ ଶୈଳୀ ଜ‌ହୁତ ତାଙ୍କର ଅଧିକାମସ ଜୀବନ‌କାଳ ମଧ୍ୟରେ ସୁଫି ଦରଘା ଓ ଉତ୍ସବରେ ତ‌ଥା ରାସ୍ତାରେ ପ୍ରଦର୍ଶନ କରୁଥିଲେ । ସେ ମୂଖ୍ୟତଃ ଏକ ତାର ଲାଗିଥିବା ଏକତାରା, ତିନି ତାର ବିଶିଷ୍ଟ ତୁମ୍ବି ବାଦ୍ୟ ବ୍ୟବ‌ହାର କରୁଥିଲେ । ଅନ୍ୟ କେତେକ ସୁଫି ପରମ୍ପରା ଅନୁସାରେ ଉଚ୍ଚ ସ୍ୱରରେ ଓ ଭକ୍ତି ଭାବରେ ବାୟାଙ୍କ ଭଳି ବାଜା ସବୁ ତାଙ୍କ ଚାରିପାଖରେ ଘୁରେଇ ଗୀତ ଗାଇପାରୁଥିଲେ । ତାଙ୍କର ପୋଷାକ ଥିଲେ କୁର୍ତା, ମାଳା, ପଗଡ଼ି ଓ ଘୁଙ୍ଘୁର । ସେ ଉଚ୍ଚ ସ୍ୱର ସମ୍ପନ୍ନ ଓ ଅଧିକ ପରିସୀମା ବିଶିଷ୍ଟ ଗୀତ ଗାଉଥିଲେ ।
ଏକ୍ସକ୍ୟୁଜ ମି, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରୋନକ ଦାଶ । ସଞ୍ଜୟ ମହାକୁଳ ଏହି କଥାଚିତ୍ରଟିର କାହଣୀ ଓ ସଂଳାପ ରଚନା କରିଥିଲେ । ରମେଶ ଦାଶ କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଲୁବୁନ ଟୁବୁନ ଓ ଅମିତ ଏହି କଥାଚିତ୍ରଟିର ନୃତ୍ୟ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରୋନକ ଦାଶ ଓ ମେଘା ମହାନ୍ତି । ମିହିର ଦାସ, ଅନୀତା ଦାସ, ସଲିଲ ମିତ୍ର, ସରୋଜ ଦାସ, ବୀଣା ମହାରଣା, ଧୀର ମଲ୍ଲିକ, ବୈଶାଳୀ, କାଳିଆ, ରବି ମିଶ୍ର, ଟନିଆ, ଭବାନୀ, ଅର୍ପଣ, ଶର୍ମିଷ୍ଠା ଆଦି କଳାକାରମାନେ କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ରୋନକ ଦାଶ ମେଘା ମହାନ୍ତି ମିହିର ଦାସ ଅନୀତା ଦାସ ସଲିଲ ମିତ୍ର ସରୋଜ ଦାସ ବୀଣା ମହାରଣା ଧୀର ମଲ୍ଲିକ ବୈଶାଳୀ କାଳିଆ ରବି ମିଶ୍ର ଟନିଆ ଭବାନୀ ପ୍ରସାଦ ଅର୍ପଣ ଶର୍ମିଷ୍ଠା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ଦେବୀଦତ୍ତ ମହାନ୍ତି, ସଞ୍ଜୟ ମହାକୁଳ ଆଦି ଗୀତିକାରମାନେ କଥାଚିତ୍ରଟିର ଗୀତ ରଚନା କରିଥିଲେ । ସୁବ୍ରତ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମୁରଲୀଧର କାନୁନ୍‍ଗୋ  (୨୦ ଅଗଷ୍ଟ ୧୯୧୪ - ୨୧ ନଭେମ୍ବର ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଗୋବିନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ମୁରଲୀଧର କାନୁନ୍‍ଗୋ ୧୯୧୪ ମସିହାର ଅଗଷ୍ଟ ୨୦ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବୈରାଗୀ ଚନ୍ଦ୍ର କାନୁନ୍‌ଗୋ ଓ ପତ୍ନୀଙ୍କ ନାମ ହରମଣି କାନୁନ୍‌ଗୋ । ରାଜନୈତିକ ଜୀବନ ମୁରଲୀଧର କାନୁନ୍‍ଗୋ ଓଡ଼ିଶା ରାଜନୀତିରେ ଜନ କଂଗ୍ରେସର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ମୁରଲୀଧର କାନୁନ୍‍ଗୋ ୧୯୯୦ ମସିହାର ନଭେମ୍ବର ୨୧ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ହେ ସଖା, ୨୦୧୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଂଗ୍ରାମ ଗଜେନ୍ଦ୍ର । ନିର୍ମଳ ପଣ୍ଡା ଓ ଶରଣାବିନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଆଶିଷ ଭଟ୍ଟାଚାର୍ଯ୍ୟ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଗାର୍ଗୀ ମହାନ୍ତି, ସମୀର ଓ ସାଣ୍ଟୁ ।
ଇସ୍ତୋର-ଓ-ନଳ  ( , - - ) ହିନ୍ଦୁକୁଶ ପର୍ବତ ଶୃଙ୍ଖଳର ତୃତୀୟ ସବୁଠାରୁ ଉଚ୍ଚ ପାହାଡ ଅଟେ ଏବଂ ଦୁନିଆର ୬୮ ତମ ସବୁଠାରୁ ଉଚ୍ଚ ପାହାଡ ଅଟେ  । ୭,୪୦୩ ମୋଟର  (୨୪,୨୮୮) ଫୁଟ ଉଚ୍ଚ ଏହି ପର୍ବତ ପ୍ରଶାସନିକ ରୂପେ ପାକିସ୍ତାନର ଚିତ୍ରାଳ ଜେଲରେ ପଡିଥାଏ  । ଏହା ହିନ୍ଦୁକୁଶର ସବୁଠାରୁ ଉଚ୍ଚ ପାହାଡ ତିରିଚ ମୀରରୁ କିଛି କିଲୋମିଟର ଉତ୍ତର-ପୂର୍ବରେସ୍ଥିତ ରହିଛି ଏବଂ ଏହି ଦୁଇ ପାହାଡ଼ ମଧ୍ୟରେ ତିରିଚ ହିମାନି  (ଗ୍ଲୋସିୟର) ଚାଲିଥାଏ  । ବହୁ ସ୍ଥାନରେ ଇସ୍ତୋର-ଓ-ନଳ ତିରିଚ ମୀରର ବହୁ ଉଚ୍ଚ ଚୂଳ ପଛପଟେ ଲୁଚି ହୋଇଥାଏ , ଏଥିପାଇଁ ଏହା କମ ବିଖ୍ୟାତ ଅଟେ । ନାମ ସ୍ଥାନୀୟ ଖୋବାର ଭାଷାରେ  "ଘୋଡ଼ା" କୁ  "ଇସ୍ତୋର"  କୁହାଯାଏ । ଇସ୍ତୋର-ନଳର ଅର୍ଥ  "ଘୋଡ଼ାର ଜୋତା"  ଅଟେ । ଏକ ସ୍ତ୍ରୋତ ଅନୁସାରେ ଏହି ନାମ ବ୍ରିଟିଶ ରାଜ୍ୟ ସମୟରେ ଜଣେ ଲେଫ୍ଟେନଣ୍ଟ ବର୍ଣ୍ଣ ନାମକ ଅଫିସର ରଖିଥିଲେ ଏବଂ ଏହା ଏହି ପାହାଡ଼କୁ ସଙ୍କେତ କରିଥାଏ । ପ୍ରଥମ ଚଢାଳି ଇସ୍ତୋର-ନଳ ମୂଳରେ ସର୍ବ ପ୍ରଥମେ ୮ ଜୁନ ୧୯୫୫ ମସିହାରେ ଏକ ସଂଯୁକ୍ତ ରାଜ୍ୟ ଆମେରିକାର ପର୍ବତରୋହି ପହଞ୍ଚିଥିଲେ , ଯେଉଁଥିରେ କେନ ବ୍ୟାଙ୍କବାଲା  , ଜୋସେଫ ମୁର୍ଫି   ଏବଂ ଥୋମାସ ମଚ  ସାମିଲ ଥିଲେ ।
ଅମରେନ୍ଦ୍ର ମହାନ୍ତି  (୬ ଫେବୃଆରୀ ୧୯୫୮ - ୧୭ ମଇ ୨୦୨୧), ଜଣେ ଓଡ଼ିଆ ସଙ୍ଗୀତ ନିର୍ଦ୍ଦେଶକ ଓ ଗାୟକ ଥିଲେ  । ବୁଲୁ ଭାଇ ଭାବରେ ସେ ପରିଚିତ ଥିଲେ । ବ୍ୟକ୍ତିଗତ ଜୀବନ ଅମରେନ୍ଦ୍ର ୧୯୫୮ ମସିହାରେ କେନ୍ଦ୍ରାପଡ଼ାରେ ଜନ୍ମଗ୍ରହଣ କରିଥିଲେ । କଟକର ପ୍ୟାରୀମୋହନ ଏକାଡେମୀରୁ ସେ ସ୍କୁଲ ଶିକ୍ଷା ଗ୍ରହଣ କରିଥିଲେ । ବାଳକୃଷ୍ଣ ଦାଶ, ସୁନନ୍ଦା ପଟ୍ଟନାୟକ ଓ ହରେକୃଷ୍ଣ ମହାନ୍ତିଙ୍କଠାରୁ ସେ ସଙ୍ଗୀତ ଶିକ୍ଷାଲାଭ କରିଥିଲେ । କରୋନାଭୂତାଣୁ ରୋଗରେ ପୀଡ଼ିତ ହୋଇ ସେ ୨୦୨୧ ମସିହା ମଇ ମାସ ୧୭ ତାରିଖରେ ଭୁବନେଶ୍ୱରର ଏକ ଘରୋଇ ଡାକ୍ତରଖାନାରେ ଚିକିତ୍ସାଧିନ ଥିବା ଅବସ୍ଥାରେ ତାଙ୍କର ପରଲୋକ ଘଟିଥିଲା । ସଙ୍ଗୀତକାର ଜୀବନ ଆକାଶବାଣୀ କଟକରୁ ଅମରେନ୍ଦ୍ର ନିଜର ସଙ୍ଗୀତ ଜୀବନ ଆରମ୍ଭ କରିଥିଲେ । ୧୯୯୩ ମସିହାର ଚଳଚ୍ଚିତ୍ର ଶ୍ରଦ୍ଧାଞ୍ଜଳି ଥିଲା ତାଙ୍କ ସଙ୍ଗୀତ ନିର୍ଦ୍ଦେଶନାରେ ପ୍ରଥମ ଚଳଚ୍ଚିତ୍ର । ଅନେକ ଗୀତରେ ସେ ନିଜେ କଣ୍ଠଶିଳ୍ପୀ ମଧ୍ୟ ଥିଲେ । ଓଡ଼ିଶାରେ ସଙ୍ଗୀତ ରେକଡ଼ିଂ ଷ୍ଟୁଡ଼ିଓର ଅଭାବ ଥିବାବେଳେ ସେ କଟକରେ ନିଜ ଘରେ ଆଶା ଷ୍ଟୁଡ଼ିଓ ନାମରେ ଏକ ଷ୍ଟୁଡ଼ିଓ ପ୍ରତିଷ୍ଠା କରି ଗୀତ ରେକଡ଼ିଂ ଆରମ୍ଭ କରିଥିଲେ । ମହମ୍ମଦ ଅଜିଜଙ୍କ ଭଳି କଣ୍ଠଶିଳ୍ପୀ ମଧ୍ୟ ଏଠାରେ ରେକଡ଼ିଂ କରିଥିଲେ । ପତ୍ନୀ ସବିତାଙ୍କ ନିଧନ ପରେ, ଅମରେନ୍ଦ୍ର ଭୁବନେଶ୍ୱରକୁ ବିସ୍ଥାପିତ ହୋଇ, ସେଠାରେ ଅମରେନ୍ଦ୍ର ମହାନ୍ତି ମ୍ୟୁଜିକ ଏକାଡ଼େମୀ ପ୍ରତିଷ୍ଠା କରି ସଙ୍ଗୀତ ଶିକ୍ଷାଦାନ କରୁଥିଲେ ।
ଚାନ୍ଦିନୀ ଆଇ ମିସ୍ ୟୁ ୨୦୧୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ନିର୍ଦ୍ଦେଶକ ବସନ୍ତ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।
ବର୍ଣ୍ଣନା ରାଜ୍ୟ କହିଲେ ସାଧାରଣତଃ ଗୋଟିଏ ରାଜନୈତିକ ଅଞ୍ଚଳକୁ ବୁଝାଇଥାଏ । ଅନ୍ୟ ଅର୍ଥରେ କହିଲେ କେତୋଟି ରାଜ୍ୟକୁ ନେଇ ଏକ ଦେଶ ଗଠିତ । ଇତିହାସ ପୂର୍ବ କାଳରେ ରାଜାମାନେ ନିଜ ଅଧୀନରେ କିଛି ଅଞ୍ଚଳ ରଖୁଥିଲେ ବା ଶାସନ କରୁଥିଲେ । ଏହି ଅଧୁକୃତ ଅଞ୍ଚଳଟିକୁ ରାଜ୍ୟ କୁହାଯାଉଥିଲା । ଭାରତର ରାଜ୍ୟ ବ୍ୟବସ୍ଥା ଭାରତ ୨୯ଟି ରାଜ୍ୟରେ ବିଭକ୍ତ ହୋଇଛି ।
ରଙ୍ଗ ବରଷିବ ଟୁପୁରୁ ଟୁପୁରୁ, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁଶାନ୍ତ କୁମାର ବେହେରା ଏବଂ ବି.ଏଲ୍.ଏନ୍. ସୁବୁଦ୍ଧି । ଜିତେନ୍ଦ୍ରନାଥ ମହାପାତ୍ର ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଅମରେନ୍ଦ୍ର ମହାନ୍ତି ଏହି କଥାଚିତ୍ରଟିର ସଂଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ତାପସ ବେହେରା ଓ ସୁଶ୍ରୀ ରଥ । ହର ରଥ, ମିହିର ଦାସ, ଅପରାଜିତା ମହାନ୍ତି, ଅଶ୍ରୁମୋଚନ ମହାନ୍ତି, ବିଜୁ ବଡ଼ଜେନା, ମୟଙ୍କ, କିଶୋର, ମାନସୀ, ସରୋଜ ଦାସ ଆଦି ବିଭିନ୍ନ କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ସୁଶ୍ରୀ ରଥ ତାପସ ବେହେରା ହର ରଥ ମିହିର ଦାସ ଅପରାଜିତା ମହାନ୍ତି ଅଶ୍ରୁମୋଚନ ମହାନ୍ତି ବିଜୁ ବଡ଼ଜେନା ମୟଙ୍କ କିଶୋର ମାନସୀ ସରୋଜ ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅମରେନ୍ଦ୍ର ମହାନ୍ତି । ଗୀତିକାର ଶ୍ରୀକାନ୍ତ ଗୌତମ ଓ ଶୀର୍ଷାନନ୍ଦ ଦାସ କାନୁନ୍‌ଗୋ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ଶୁଭମ, ଶଶାଙ୍କ ଶେଖର, ଦୀପ୍ତିରେଖା ପାଢ଼ୀ, ଲଳିତା ଭଞ୍ଜ, ଅନ୍ତରା ଚକ୍ରବର୍ତ୍ତୀ, ଚାମେଲି ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
କାଠଚମ୍ପା ଏକ ଦ୍ରୁମ ଜାଦୀୟ ଉଦ୍ଭିଦ। ବଡ଼ ହେଲେ ବି ଏହା ଚମ୍ପା ଗଛ ପରି ବଡ଼ ହୁଏ ନାହିଁ । ଏହାର ପତ୍ର ଅଳ୍ପକେ ଓଉ ପତ୍ର ପରି । ଫୁଲର ରଙ୍ଗ ଭେଦରେ ଏହା ନାଲି ଓ ଧଳା, ଦୁଇପ୍ରକାରର ହୋଇଥାଏ। ଏହି ଗଛରେ ଫଳ କମ ଫଳେ, ଏହାର ଡାଳକୁ ମାଟିରେ ପୋତିଲେ ନୂଆଗଛ ଜନ୍ମ ହୁଏ। ବିବିଧ ଭାଷାରେ ନାମ ଶାସ୍ତ୍ରୋକ୍ତ ଗୁଣ ତିକ୍ତ କଟୁ କଷାୟ ରସ, ଶୀତୋଷ୍ଣ ମିଶ୍ରିତ ବୀର୍ଯ୍ୟ। ସିଝୁପରି ଏଥିରେ କିଛି ଉପବିଷ ରହିଥିବାରୁ ଏହାକୁ କେବଳ ବାହ୍ୟ ବ୍ୟବହାର କରାଯାଏ। ଏହାର ଆନ୍ତରିକ ବ୍ୟବହାର ହେଉ ନ ଥିବାରୁ, ଅର୍ଥାତ୍ ଏହାକୁ ସେବନ ନ କରାଯାଉଥିବାରୁ ଏହାର କୌଣସି ମାତ୍ରା ନିର୍ଦ୍ଧାରଣ କରାଯାଇ ନାହିଁ। ଆବଶ୍ୟକତା ଅନୁସାରେ ବାହ୍ୟ ପ୍ରୟୋଗ କରା ଯାଇଥାଏ। ବ୍ୟବହାର ଏହା ଚକ୍ଷୁର ହିତକର, କଣ୍ଡୁ, କୁଷ୍ଠ, ବାଗୀ, ବ୍ରଣ ଆଦିର ବିନାଶକ ଅଟେ। ବାଗୀ, ବଥ ବା କାଖଗୋଲି ପୀଡ଼ା ହେଉଥିଲେ ଖଣ୍ଡିଏ କାଗଜରେ କାଠଚମ୍ପାର କ୍ଷୀରବୋଳି ତା  ଉପରେ ଲଗାଇଦେଲେ ତାହା ବସିଯାଏ। ଏହାର ପତ୍ରକୁ ଜଳରେ ସିଝାଇ ସେହି ଜଳକୁ ଛିଞ୍ଚିଲେ ମଶା, ମାଛି ଦୂର ହୁଅନ୍ତି। ଏହାର କ୍ଷୀରକୁ କନାରେ ବୁଡାଇ, ତାକୁ ଶୁଖାଇ, ପୋଡ଼ି ପାଉଁଶ କରି ସେଇ ପାଉଁସକୁ ସୋରିଷ ତେଲରେ ପାକ କରି ଦେହରେ ଲଗାଇଲେ ସମସ୍ତ ପ୍ରକାର ଚର୍ମ ରୋଗ ନିବାରିତ ହୁଏ। ଏହାର ଛେଲିକୁ ଜଳରେ ବାଟି ଗରମ ଗରମ ବ୍ରଣ ଉପରେ ଲଗାଇଲେ ବ୍ରଣ ପାଚି ଫାଟିଯାଏ। ଏହାର କ୍ଷୀରରେ ଅଳ୍ପ ଲୁଣ ମିଶାଇ ଯାଦୁରେ ଲଗାଇଲେ ତାହା ଚାଲିଯାଏ ଓ ଝୁଣା ମିଶାଇ କ୍ଷତରେ ଲଗାଇଲେ କ୍ଷତ ଭଲ ହୁଏ। ସକାଳୁ କାଠ ଚମ୍ପାଫୁଲକୁ ଶୁଙ୍ଘିଲେ ଚକ୍ଷୁ ବଢେ ବୋଲି ବିଶ୍ୱାସ ରହିଛି। ବାହାର ଆଧାର ବୈଦ୍ୟରାଜ ଶ୍ରୀ କୃଷ୍ଣବ୍ରହ୍ମା ଶତପଥିଙ୍କ ବନୌଷଧି ବିଜ୍ଞାନ, ଧର୍ମଗ୍ରନ୍ଥ ଷ୍ଟୋର କଟକ ।
ଟ୍ରାଇକ୍ଲାବେଣ୍ଡାଜୋଲ  (ଇଂରାଜୀ ଭାଷାରେ , ବିକ୍ରୟ ନାମ ଏଗାଟେନ/ ) ଏକ ଔଷଧ ଯାହା ଯକୃତ ଫ୍ଲୁକ୍‌ସରେ   ବିଶେଷତଃ ଫାସିଓଲାଏସିସ   ଓ ପାରାଗୋନିମିଆସିସ   ରୋଗମାନଙ୍କରେ ଦିଆଯାଏ  । ଏହି ରୋଗଦ୍ୱୟରେ ଟ୍ରାଇକ୍ଲାବେଣ୍ଡାଜୋଲ ଅତ୍ୟନ୍ତ ପ୍ରଭାବଶାଳୀ ହୁଏ । ଡାକ୍ତରଖାନା ଚିକିତ୍ସା ଆବଶ୍ୟକ ହୋଇପାରେ । ଏହି ଔଷଧର ଏକ ବା ଦୁଇ ଡୋଜ ପାଟିରେ ଦେବା ଆବଶ୍ୟକ ହୁଏ । ଟ୍ରାଇକ୍ଲାବେଣ୍ଡାଜୋଲର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ବ‌ହୁତ କମ, କିନ୍ତୁ ପେଟ ମରା ଓ ମୁଣ୍ଡବଥା ହୋଇପାରେ । ମଲା ୱର୍ମ ବା ପୋକ ଯୋଗୁ ପିତ୍ତୀୟ ଶୂଳ ବା ବିଲିଆରି କଲିକ   ହୋଇପାରେ । ଗର୍ଭାବସ୍ଥାରେ କୌଣସି ହାନୀ ନ ହେଉଥିଲେ ମଧ୍ୟ ଏହା ଉପ‌ଯୁକ୍ତ ଅନୁଶୀଳନ ହୋଇନାହିଁ । ଏହା ବେଞ୍ଜିମିଡାଜୋଲ   ପରିବାରରରଏକ ଆନ୍ଥେଲମିଣ୍ଟିକ   ଔଷଧ । ଟ୍ରାଇକ୍ଲାବେଣ୍ଡାଜୋଲର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ବ୍ୟବସାୟୀକ ଭିତ୍ତିରେ ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ । ମାନବ ବ୍ୟବ‌ହାର ନିମନ୍ତେ ଏହା ବିଶ୍ୱ ସ୍ୱାସ୍ଥ୍ୟ ସଂଗଠନରୁ  (ଡବ୍ଲ୍ୟୁ.ଏଚ.ଓ) ମିଳିପାରିବ  । ଅନ୍ୟାନ୍ୟ ପ୍ରାଣୀମାନଙ୍କ ନିମନ୍ତେ ମଧ୍ୟ ଏହା ବ୍ୟବ‌ହାର ହୁଏ ।
ଓଡ଼ିଆ କଥାଚିତ୍ର ଜଗତରେ ୨୦୨୦ମସିହାରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର ।
ସିନାପାଲି, ଓଡ଼ିଶାର କଳାହାଣ୍ଡି ଜିଲ୍ଲାର ଗୋଲାମୁଣ୍ଡା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୪୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।ସିନାପାଲିରେ ଉଦନ୍ତି ଉତ୍ସବ ପ୍ରତି ବର୍ଷ ପାଳନ କରାଯାଏ । ଏଥି ପାଇଁ ସିନାପାଲି ଗାଁଟି ବହୁତ ଜଣା ଶୁଣା ।
ମିଶେଲ୍ ଫୁକୋ  ୧୫ ଅକ୍ଚୋବର୍ ୧୯୨୬   ୨୫ ଜୁନ୍ ୧୯୮୪  ଜଣେ ଫରାସୀ ଦାର୍ଶନିକ, ତତ୍ତ୍ୱବିତ୍, ଅବଧାରଣାର ଐତିହାସିକ, ତଥା ସାହିତ୍ୟ ସମାଲୋଚକ ଥିଲେ । ତାଙ୍କର ତତ୍ତ୍ୱଗୁଡିକ ଜ୍ଞାନ ଓ କ୍ଷମତା ମଧ୍ୟର ସମ୍ପର୍କ, ଓ ଏହି ସମ୍ପର୍କଗୁଡିକଦ୍ୱାରା କିପରି ସାମାଜିକ ଅନୁଷ୍ଠାନ ମଧ୍ୟ ଦେଇ ସାମାଜିକ ନିୟନ୍ତ୍ରଣ ସଂଗଠିତ ହୋଇଥାଏ ତାହାର ବର୍ଣ୍ଣନା ଦେଇ ଥାଏ । ଯଦିଓ ଅନେକେ ତାଙ୍କୁ ଉତ୍ତର-ସଂରଚନାବାଦୀ ଓ ଉତ୍ତର-ଆଧୁନିକତାବାଦୀ ବୋଲି ଧରନ୍ତି, ସେ ନିଜର ଚିନ୍ତନକୁ ଆଧୁନିକତାର ଏକ ଆଲେଚନାତ୍ମକ ଇତିହାସ ଭାବରେ ଉପସ୍ଥାପନା କରୁଥିଲେ । ତାଙ୍କର କାମ ଉଭୟ ସାମାଜିକ କର୍ମୀମାନଙ୍କ ମଧ୍ୟରେ ଓ ଏକାଡେମିକ୍ ମହଲରେ ପ୍ରଭାବଶାଳୀ ସାବ୍ୟସ୍ତ ହୋଇଛି । ଡାହାଣ
ହରିପୁରା ଗୁଜରାଟ, ସୁରଟ ଜିଲ୍ଲାର କାଦୋଡ ସହର ନିକଟରେ ଅବସ୍ଥିତ ଏକ ଗ୍ରାମ ଅଟେ । ଏହି ଗ୍ରାମ ବାରଡୋଲିଠାରୁ ୧୩ କିଲୋମିଟର ଉତ୍ତର ପୂର୍ବରେ ଅବସ୍ଥିତ । ଭାରତୀୟ ସ୍ୱାଧୀନତା ଆନ୍ଦୋଳନ ସମୟରେ ଏହା ୧୯୩୮ ମସିହାରେ ଭାରତୀୟ ଜାତୀୟ କଂଗ୍ରେସର ବାର୍ଷିକ ଅଧିବେଶନର ସ୍ଥାନ ଥିଲା, ଯାହାକୁ  'ହରିପୁରା ଅଧିବେଶନ'  କୁହାଯାଉଥିଲା । ହରିପୁରା ଗ୍ରାମ ମୋରି, ସମଥାନ, କାଦୋଡ, ଏବଂ କୋସାଡି ଗ୍ରାମଦ୍ୱାରା ଘେରି ରହିଛି । ଭୂଗୋଳ ହରିପୁରା ତାପ୍ତି ନଦୀ କୂଳରେ ଅବସ୍ଥିତ । ଇତିହାସ ୧୯୬୮ ମସିହାରେ ତାପ୍ତି ନଦୀରେ ବନ୍ୟା ସମୟରେ ଏହାର ଭୌଗୋଳିକ ଉଚ୍ଚତା ହେତୁ ହରିପୁରା ସୁରକ୍ଷିତ ଥିଲା । ସୁଭାଷ ଚନ୍ଦ୍ର ବୋଷଙ୍କ ଅଧ୍ୟକ୍ଷତାରେ ୧୯ରୁ ୨୨ ଫେବୃଆରୀ ୧୯୩୮ ମସିହା ମଧ୍ୟରେ ହରିପୁରାରେ ଭାରତୀୟ ଜାତୀୟ କଂଗ୍ରେସର ଏକ ବୈଠକ ବସିଥିଲା । ସେହି ବୈଠକରେ ସେ ୧୯୩୮ ମସିହାରେ ହରିପୁରା କଂଗ୍ରେସ ଅଧିବେଶନର ସଭାପତି ଭାବରେ ନିର୍ବାଚିତ ହୋଇଥିଲେ । ଏହି ସମ୍ମିଳନୀ ପାଇଁ ସର୍ଦ୍ଦାର ବଲ୍ଲଭଭାଇ ପଟେଲ ହରିପୁରାକୁ ବାଛିଥିଲେ । ଏହି ଅବସରରେ ୫୧ଟି ଶଗଡ଼କୁ ସଜ୍ଜିତ କରାଯାଇଥିଲା । ପ୍ରସିଦ୍ଧ ଚିତ୍ରକାର ନନ୍ଦଲାଲ ବୋଷ, ମହାତ୍ମା ଗାନ୍ଧୀଙ୍କ ଅନୁରୋଧ କ୍ରମେ ହରିପୁରା ସମ୍ମିଳନୀ ପାଇଁ ସାତୋଟି ପୋଷ୍ଟର ସଂଗ୍ରହ କରିଥିଲେ ଏବଂ ଚଳଚ୍ଚିତ୍ର ନିର୍ଦ୍ଦେଶକ ଜେ.ବି.ଏଚ ୱାଡିଆ ହରିପୁରା କଂଗ୍ରେସ ଚଳଚ୍ଚିତ୍ର ମୁକ୍ତିଲାଭ କରିଥିଲେ । ପରିଦର୍ଶକଙ୍କ ଆକର୍ଷଣ ଏହି ଗ୍ରାମରେ ଏକ କୃଷ୍ଣଙ୍କ ମନ୍ଦିର ଏବଂ ସୁଭାଷ ଚନ୍ଦ୍ର ବୋଷଙ୍କ ଏକ ପ୍ରତିମୂର୍ତ୍ତି ଅବସ୍ଥିତ ।
ରତି ରଞ୍ଜନ ମିଶ୍ର  ୧ ଅକ୍ଟୋବର ୧୯୫୨ ୧୯ ମଇ ୨୦୦୫  ଜଣେ ଭାରତୀୟ ଓଡ଼ିଆ ନାଟ୍ୟକାର ଓ ଆକାଶବାଣୀ କଟକର ପୂର୍ବତନ କେନ୍ଦ୍ର ନିର୍ଦ୍ଦେଶକ ଥିଲେ । ସେ ୧୯୫୨ ମସିହାରେ, କେନ୍ଦୁଝର ଜିଲ୍ଲାର ଭୋଳାନୂଆଁ ଗାଁରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ପଣ୍ଡିତ ପଦ୍ମନାଭ ମିଶ୍ର ଓ ମାତାଙ୍କ ନାମ ସୁଷମା ମିଶ୍ର ଥିଲା । ପିଲାଟି ଦିନରୁ ନାଟକ ପ୍ରତି ତାଙ୍କର ରୂଚି ରହିଥିଲା ଓ ସେ ୧୯୭୪ ମସିହାରେ ସେ ନାଟକ ରଚନା ଆରମ୍ଭ କରିଥିଲେ । ୧୯୭୭ ମସିହାରେ ସେ ଦୂରଦର୍ଶନ କେନ୍ଦ୍ର, କଟକରେ ଜଣେ ପ୍ରଯୋଜନା ସହକାରୀ ଭାବରେ କାର୍ଯ୍ୟାରମ୍ଭ କରିଥିଲେ । ୧୯୮୦ ମସିହାରେ, ସେ ଆକାଶବାଣୀ କଟକର ପ୍ରୋଗ୍ରାମ ଏକଜିକ୍ୟୁଟିଭ ଭାବରେ ଦାୟିତ୍ୱ ଗ୍ରହଣ କରିଥିଲେ । ରତି ରଞ୍ଜନ, ପ୍ରାୟ ପଚାଶରୁ ଅଧିକ ନାଟକ ରଚନା କରିଥିଲେ । ରତି ରଞ୍ଜନଙ୍କଦ୍ୱାରା ଲିଖିତ ନାଟକ  'କଥା କହୁଥିଲେ ସରିବନି' ,  'ମା'  ଦୂରଦର୍ଶନରେ ଏବଂ  'ଜୀବନ ଯମୁନା'  ଇ ଟିଭିରେ ପ୍ରସାରିତ ହୋଇଥିଲା ।
ଆସିର ପର୍ବତମାଳା  ଇଂରାଜୀରେ ଆରବୀୟ ଭାଷାରେ             }}, ଜିବାଲ୍ ଅଲ୍ ଆସିର୍  ଦକ୍ଷିଣ-ପଶ୍ଚିମ ସାଉଦି ଆରବରେ ଲୋହିତ ସାଗର ସହିତ ସମାନ୍ତରାଳ ଭାବେ ଦଣ୍ଡାୟମାନ । ସାଉଦି ଆରବର ଆସିର ଅଞ୍ଚଳ ସହିତ ଏହି ପର୍ବତମାଳାର କିଛି ଅଂଶ ୟେମେନ ସୀମା ପର୍ଯ୍ୟନ୍ତ ବ୍ୟାପ୍ତ । ପର୍ବତଶ୍ରେଣୀର କ୍ଷେତ୍ରଫଳ ଆନୁମାନିକ ୧ ଲକ୍ଷ ବର୍ଗ କିଲୋମିଟର । ଏହି ଅଞ୍ଚଳ ମଧ୍ୟରେ ପର୍ବତ, ସମଭୂମି, ଉପତ୍ୟକା ଓ ମାଳଭୂମି ରହିଛି । କହିବାକୁ ଗଲେ, ଆସିର ପର୍ବତମାଳା ସରୱାତ ପର୍ବତମାଳାର ଅଂଶ । ସରୱାତ ପର୍ବତମାଳା ଲୋହିତ ସାଗର ସହ ସମାନ୍ତରାଳ ଭାବେ ସାଉଦି ଆରବ ଓ ୟେମେନରେ ଆରବୀୟ ଉପଦ୍ୱୀପର ପଶ୍ଚିମାଂଶରେ ଅବସ୍ଥିତ । ଏହି ପର୍ବତମାଳାର ଆରବୀୟ ନାମର ଅର୍ଥ ହେଉଛି  କଷ୍ଟକର  । ଉତ୍ତର-ଦକ୍ଷିଣ ଦିଗରେ ଏହି ପର୍ବତଶ୍ରେଣୀ ବ୍ୟାପି ରହିଛି । ଭୂବୈଜ୍ଞାନିକ ତଥ୍ୟ ଆସିର ପର୍ବତମାଳା ମୁଖ୍ୟତଃ ଜୁରାସିକ୍, କ୍ରିଟେସିୟସ୍ ଓ ପାଲିଓଜିନ୍ କାଳର ସ୍ତରୀଭୂତ ଶିଳା, ଚୂନ ପଥର, ବାଲିପଥର, ଶେଲ୍ ପ୍ରଭୃତି ଶିଳାରେ ଗଠିତ । ପର୍ବତମାଳାର ଭିତ୍ତିଭୂମି ପ୍ରାକ୍-କାମ୍ବ୍ରିୟାନ୍ କାଳର ମୁଗୁନି ପଥରରେ ଗଠିତ । ଜଳବାୟୁ ଓ କୃଷି ସାଉଦି ଆରବର ସମସ୍ତ ଅଞ୍ଚଳ ମଧ୍ୟରୁ ଏଠାରେ ବାର୍ଷିକ ସର୍ବାଧିକ ବୃଷ୍ଟିପାତ ହୋଇଥାଏ । ଆର୍ଦ୍ର ଅଞ୍ଚଳରେ ବାର୍ଷିକ ହାରାହାରି ୬୦୦ ମିଲିମିଟରରୁ ୧୦୦୦ ମିଲିମିଟର ବୃଷ୍ଟିପାତ ହୋଇଥାଏ । ପର୍ବତମାଳାର ପୂର୍ବସ୍ଥ ସମଭୂମି ଓ ମାଳଭୂମିରେ ବାର୍ଷିକ ସର୍ବାଧିକ ହାରାହାରି ୫୦୦ ମିଲିମିଟର ଓ ସର୍ବନିମ୍ନ ୧୦୦ ମିଲିମିଟର ବା ତାହାଠାରୁ କମ୍ ବୃଷ୍ଟିପାତ ହୋଇଥାଏ । ପର୍ବତମାଳାର ପଶ୍ଚିମ ପଟରେ କୁହୁଡ଼ି ଓ ମେଘ ସୃଷ୍ଟି ହେବା ବେଳେ ପୂର୍ବ ପଟ ଅପେକ୍ଷାକୃତ ଶୁଷ୍କ । ସୋପାନ ପଦ୍ଧତି ଅବଲମ୍ବନ କରି ଏଠାରେ କିଛି ମାତ୍ରରେ କୃଷି କାର୍ଯ୍ୟ କରାଯାଇଥାଏ । ଗହମ, କଫି, କାର୍ପାସ, ନୀଳ, ଅଦା, ପନିପରିବା ଏବଂ ତାଳ ଇତ୍ୟାଦି ଏହି ଅଞ୍ଚଳର ପ୍ରମୁଖ କୃଷି ଉତ୍ପାଦ । ଏଠାକାର ଅଧିବାସୀ ଗୋରୁ, ମେଣ୍ଢା, ଛେଳି ଓ ଓଟ ପରି ଜୀବ ମଧ୍ୟ ପାଳନ କରିଥାନ୍ତି । ଜୈବବିବିଧତା ଏଠାକାର ଭୂଗଠନ ଓ ଉଚ୍ଚଭୂମି ଯୋଗୁଁ ଏହି ଅଞ୍ଚଳର ଜୈବବିବିଧତାର ସ୍ୱାତନ୍ତ୍ର୍ୟ ବଜାୟ ରହିପାରିଛି । ଏହି ଅଞ୍ଚଳରେ ଅନେକ ନୂତନ ମିଜୋଗାଷ୍ଟ୍ରିଆ ଶିଉଳି ଓ ଛତୁ ଜାତୀୟ ଉଦ୍ଭିଦ ଆବିଷ୍କୃତ ହୋଇଛନ୍ତି । ଏହି ଅଞ୍ଚଳରେ ରହିଥିବା ବଣରେ ମୁଖ୍ୟତଃ ଜୁନିପର୍ ଜାତୀୟ ଉଦ୍ଭିଦ, ଆକାଶିଆ ଜାତୀୟ ଉଦ୍ଭିଦ ଓ ଅନ୍ୟ ବୁଦା ଜାତୀୟ ଉଦ୍ଭିଦ ପରିଲକ୍ଷିତ ହୁଅନ୍ତି । ସମୁଦ୍ର ପତନରୁ ଉଚ୍ଚତା ଅନୁସାରେ ଆସିର ପର୍ବତମାଳାର ଉଦ୍ଭିଦମାନଙ୍କ ବିବିଧତା ପରିଲକ୍ଷିତ ହୁଏ । ୪୦୦ରୁ ୧୦୦୦ ମିଟର ଉଚ୍ଚତା ପର୍ଯ୍ୟନ୍ତ ଥିବା ପର୍ବତର ନିମ୍ନାଂଶ, ୧୦୦୦ରୁ ୧୬୦୦ ମିଟର ଉଚ୍ଚତା ପର୍ଯ୍ୟନ୍ତ ପର୍ବତର ଢାଲୁ ଅଞ୍ଚଳ, ୧୬୦୦ରୁ ୨୨୦୦ ମିଟର ଉଚ୍ଚତା ଅଞ୍ଚଳ, ୨୨୦୦-୩୧୦୦ ମିଟର ଉଚ୍ଚ ଅଞ୍ଚଳ ଓ ପୂର୍ବସ୍ଥ ବୃଷ୍ଟିଛାୟା ଅଞ୍ଚଳର ଉଦ୍ଭିଦ ପରସ୍ପରଠାରୁ କିଛି ମାତ୍ରାରେ ଭିନ୍ନ । ଲୋପ ପାଇ ଆସୁଥିବା ଆରବୀୟ କଲରାପତ୍ରିଆ ବାଘ ଉପପ୍ରଜାତିର ଶେଷ ପରିବାସ ରୂପେ ଆସିର ପର୍ବତମାଳା ଜଣା । ଆରବୀୟ କଲରାପତ୍ରିଆ ବାଘ ସମୁଦ୍ର ପତନରୁ ୧୫୦୦ ମିଟର ଉଚ୍ଚ ଅଞ୍ଚଳରେ ରହନ୍ତି । କ୍ୟାମେରା ଟ୍ରାପିଂ ପଦ୍ଧତି ଅବଲମ୍ବନ କରି ଆସିର ପର୍ବତମାଳାରେ ଆରବୀୟ ଗ୍ୟାଜେଲ୍ ହରିଣର ସନ୍ଧାନ ମଧ୍ୟ ମିଳିପାରିଛି । ଆସିର ପର୍ବତମାଳାରେ ଆସିର ଜାତୀୟ ଉଦ୍ୟାନ ମଧ୍ୟ ଅବସ୍ଥିତ । ଏହି ଜାତୀୟ ଉଦ୍ୟାନ ୪୫୦୦ ବର୍ଗ କିଲୋମିଟର କ୍ଷେତ୍ରରେ ବ୍ୟାପ୍ତ । ଏହି ପର୍ବତମାଳାରେ ହାମାଦ୍ର୍ୟାସ୍ ବବୁନ୍ ଓ ଚିଲ, ବାଜ, ଛଞ୍ଚାଣଙ୍କ ପରି ବିଭିନ୍ନ ପ୍ରଜାତିର ଶିକାରୀ ପକ୍ଷୀ ଦେଖିବାକୁ ମିଳନ୍ତି ।
ଭାବନଗର ଅମ୍ରେଲି ଜଙ୍ଗଲ, ଏସିଆଟିକ ସିଂହ ପାଇଁ ଏକ ସଂରକ୍ଷିତ ଅରଣ୍ୟ ।ଭାରତୀୟ ରାଜ୍ୟ ଗୁଜରାଟର ଗିର ଜାତୀୟ ପାର୍କର ପୂର୍ବ ପଟେ ଅମ୍ରେଲି ଜିଲ୍ଲାରେ ଏହା ଅବସ୍ଥିତ ।ଏହା ସହିତ ନୂତନ ଯଶାଳ ଅଭୟାରଣ୍ୟର ମିଶ୍ରଣ ପରେ ସମୁଦାୟ ଅଞ୍ଚଳର ଆୟତନ 1600 ବର୍ଗ କିଲୋମିଟର ହେଲା । ଏହା ଗିର ଅଭୟାରଣ୍ୟଠାରୁ ମଧ୍ୟ ଆୟତନରେ ବଡ଼ । ଗୁଜରାଟ ସରକାର ସମସ୍ତ ସିଂହଙ୍କୁ ଏହି ଜଙ୍ଗଲକୁ ଆଣିବାକୁ ଚାହୁଥିଲେ ମଧ୍ୟ କେନ୍ଦ୍ର ସରକାର କିଛି ସିଂହ କୁନୋ ଜାତୀୟ ପାର୍କରେ ରଖିବାକୁ ପ୍ରସ୍ତାବ ଦେଇଛନ୍ତି । କାରଣ ଏକ ସ୍ଥାନରେ ରହିଲେ ହୁଏତ କିଛି ବ୍ୟାଧି ଯୋଗୁଁ ସମସ୍ତ ସିଂହ ନିପାତ ହୋଇଯିବେ । ତାଞ୍ଜାନିଆ ଦେଶର ସେରେଙ୍ଘେତି ଜାତୀୟ ପାର୍କରେ ସେପରି ଘଟଣା ହେଇ ସେଠାରେ ବହୁ ସଂଖ୍ୟାରେ ସିଂହ ମୃତ୍ୟୁ ବରଣ କରିଥିଲେ । . ଏସୀୟ ସିଂହ ଗଣନା 2910 ଅନୁସାରେ ଏହି ସାରଣୀ ଅନୁସାରେ ଭାବନଗର ଓ ଅମ୍ରେଲି ଜଙ୍ଗଲରେ 141ଟି ସିଂହ ରହୁଛନ୍ତି ।
ଋଷ ବାୟୁ ସେନା   ଋଷ ଏୟାରସ୍ପେସ ବଲର ଏକ ଶାଖା ଅଟେ, ଯେପରି 1 ଅଗଷ୍ଟ 2015 ମସିହାରେ ଋଷ ବାୟୁ ସେନା ଏବଂ ଋଷ ଏୟାର ସ୍ପେସ ରକ୍ଷା ବଳ ସହିତ ବିଲୟ କରିଦିଆ ଯାଇଥିଲା । ଆଧୁନିକ ଋଷ ବାୟୁ ସେନା ମୂଳତଃ 7 ମଇ 1992 ମସିହାରେ ବୋରିସ ଏଲ୍ତସିନଙ୍କଦ୍ୱାରା ରକ୍ଷା ମନ୍ତ୍ରାଳୟର ନିର୍ମାଣ ପରେ ସ୍ଥାପିତ ହୋଇଥିଲା । ହୁଏତ, ଋଷ ସଙ୍ଘର ବାୟୁ ସେନାଙ୍କୁ ଇମ୍ପିରିୟଲ ଋଷ ବାୟୁ ସେବା  (1912-1917) ଏବଂ ସୋବୀୟତ ବାୟୁ ସେନା  (1918-1991) ରୂପେ ମଧ୍ୟ ଦେଖା ଯାଇପାରେ  । ଋଷ ନୌସେନାଙ୍କ ପାଖେ ନିଜର ସ୍ୱତନ୍ତ୍ର ବାୟୁସେନା  "ଋଷ ନୌସେନା ବିମାନ"  ରହିଛି, ଯାହା ପୂର୍ବ ସୋବୀୟତ ଅବୀୟତିୟା ମୋଏଜେନା-ମାର୍ସକୋଗୋ ଫ୍ଲୋଟା ଅଟେ । ସରଞ୍ଚନା 2009 ମସିହାରେ , ଋଷ ବାୟୁସେନାର ସରଞ୍ଚନା ପୂର୍ଣ୍ଣ ରୂପେ ଏୟାର ଆର୍ମୀ-ଏୟାର ବିଭାଜନ କିମ୍ବା କୋର-ଏୟାର ରେଜିମେଣ୍ଟର ପୂର୍ବ ସରଞ୍ଚନାରୁ କମାଣ୍ଡ-ଏୟାର ବେସ ସରଞ୍ଚନାରେ ବଦଳାଇ ଦିଆଯାଇଥିଲା । ଋଷ ବାୟୁ ସେନା ଏବେ 4 ସଞ୍ଚାଳନର କମାନରେ ବିଭାଜିତ ହୋଇଥାଏ, ଏୟାରସ୍ପେସ ଡିଫେନ୍ସ ଅପରେସନାଲ ଷ୍ଟାଟାର୍ଜୀକ କମାନ, ସୈନ୍ୟ ପରିବହନ ବିମାନନ କମାନ ଓ ଲାଙ୍ଗ ରେଞ୍ଜ ଏବିଏସନ କମାନ । 30 ସେପ୍ଟେମ୍ବର 2015 ମସିହାରେ ଋଷ ବାୟୁସେନା ସିରିୟାର ଗୃହଯୁଦ୍ଧରେ ଏକ ଋଷ ଇରାନ ସୈନ୍ୟର ହସ୍ତକ୍ଷେପ ସିରିୟାର ହୋମ୍ସ କ୍ଷେତ୍ରରେ ହସ୍ତକ୍ଷେପ କରିବା ଆରମ୍ଭ କରିଥିଲେ, । 24 ନଭେମ୍ବର 2015 ମସିହାରେ ଏହି ହସ୍ତକ୍ଷେପ ଅନୁସାରେ ତୁର୍କୀ ବାୟୁସେନା, 2015 ଋଷ ସୁଖୋଇ ସୁ-24 ଶୁଟ ହାଉସକୁ ଗୁଳି ମରିଦେଇଥିଲେ । ଉପକରଣ ଋଷ ବାୟୁ ସେନାଙ୍କ ଉପକରଣର ସଠିକ ମାତ୍ରାତ୍ମକ ଏବଂ ଗୁଣାତ୍ମକ ସରଞ୍ଚନା ଅଜ୍ଞାତ ଅଟେ ଏବଂ ଏଥିରେ ଦୁଇ ଉପଯୋଗୀ ଓ ଅପରିବର୍ତନିୟ ବିମାନ ସାମିଲ ରହିଥାଏ , ତା 'ସହିତ ଭଣ୍ଡାରଣ କିମ୍ବା ରିଜର୍ବ ରଖାଯାଇଥିବା ଉପକରଣ ବାବଦରେ ମଧ୍ୟ ଅଧିକ ଜଣାନଥାଏ । ଫ୍ଲାଇଟ ଗ୍ଲୋବାଲ ଅନୁମାନ ଲାଗେଇଥିଲେ କି 2015 ମସିହାର ସୂଚୀରେ ପାଖାପାଖି 3,547 ବିମାନ ଥିଲା । ଋଷ ରକ୍ଷା ମନ୍ତ୍ରାଳୟ ଅନୁସାରେ, 2014 ମସିହାରେ ବାୟୁ ସେନାରେ ଆଧୁନିକ ହତିଆରର ଅଂଶ ପାଖାପାଖି 35% ପର୍ଯ୍ୟନ୍ତ ପହଞ୍ଚି ଯାଇଥିଲା । ଏହା 2016 ମସିହାର ଶେଷ ଆଡ଼କୁ 66% ପର୍ଯ୍ୟନ୍ତ ବଢିଯାଇଥିଲା , ଏବଂ 201ଉ ମସିହାର ଶେଷରେ 72% ପର୍ଯ୍ୟନ୍ତ ପହଞ୍ଚି ଥିଲା । ସାମରିକ ଅଧ୍ୟୟନ ପାଇଁ ଅନ୍ତରାଷ୍ଟ୍ରୀୟ ସଂସ୍ଥାନଦ୍ୱାରା ପ୍ରଦାନ କରାଯାଇଥିବା ଅନୁମାନରୁ ଏହା ଜଣାଯାଏ କି, ଋଷ ବାୟୁସେନାର ପାଇଲଟ ପ୍ରତି ବର୍ଷ ପାଖାପାଖି 60ରୁ 100 ଘଣ୍ଟା ଏବଂ ପରିବହନ ବିମାନରେ ପାଇଲଟ ପ୍ରତିବର୍ଷ 120 ଘଣ୍ଟା ଉଡାଣରେ ବିତେଇଥାନ୍ତି । ପ୍ରତିକ ଚିହ୍ନ ସ୍ୱତନ୍ତ୍ର ଋଷ ବାୟୁ ସେନାଙ୍କୁ ସୋବୀୟତ ସଙ୍ଘର ରାଙ୍କ, ଦୟାଧୀକାରରେ ମିଳିଥିଲା । ସେମାନଙ୍କର ପ୍ରତିକ ଚିହ୍ନ ଏବଂ ୟୁନିଫର୍ମକୁ ଅଳ୍ପ ବଦଳାଇ ଦିଆଯାଇଥିଲା । ଋଷ ବାୟୁ ସେନା ମନେ, ଋଷ ଗ୍ରାଉଣ୍ଡ ବଲ ସମାନ ରାଙ୍କ ସରଞ୍ଚନାର ଉପଯୋଗ କରିଥାନ୍ତି ।
ରିସେଡ୍ରୋନିକ ଏସିଡ, ପ୍ରାୟ ଏହାର ରିସେଡ୍ରୋନେଟ୍ ସୋଡିଅମ ଭାବରେ ବ୍ୟବହୃତ ହୁଏ, ଏହା ଏକ ବାଇଫସଫୋନେଟ ଯାହା ଓଷ୍ଟିଓପୋରୋସିସ ରୋଗର ଚିକିତ୍ସା ତଥା ପ୍ରତିଷେଧ ପାଇଁ କିମ୍ବା ଅସ୍ଥିର ପ୍ୟାଜେଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କୋଷ୍ଠକାଠିନ୍ୟ, ଅଇ, ମୁଣ୍ଡବିନ୍ଧା ଏବଂ ରାସ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଗ୍ରାସନଳୀ ପ୍ରଦାହ, ଗ୍ରାସନଳୀ ଛିଦ୍ର, ମାଢ଼ିର ଓଷ୍ଟିଓନେକ୍ରୋସିସ, ସ୍ୱଳ୍ପ ରକ୍ତ କ୍ୟାଲସିଅମ ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଗୁରୁତ୍ୱପୂର୍ଣ୍ଣ ବୃକ୍‌କ ସମସ୍ୟା ଥିବା ଲୋକଙ୍କୁ ବ୍ୟବହାର କରିବାକୁ ସୁପାରିଶ କରାଯାଏ ନାହିଁ । ଓଷ୍ଟିଓକ୍ଲାଷ୍ଟ ଜୀବକୋଷଙ୍କର କାମକୁ ପ୍ରତିରୋଧ କରି ଏହା କାର୍ଯ୍ୟକ୍ଷମ ହୁଏ । ରିସେଡ୍ରୋନିକ ଏସିଡ ୧୯୮୪ ମସିହାରେ ପ୍ୟାଟେଣ୍ଟ୍ ହୋଇଥିଲା ଏବଂ ୧୯୯୮ରେ ଚିକିତ୍ସା କ୍ଷେତ୍ରରେ ବ୍ୟବହାର କରିବା ପାଇଁ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ବାବଦ ମାସକୁ ପ୍ରାୟ ୩୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ପ୍ରତି ମାସରେ ଏହାର ଚିକିତ୍ସା ବାବଦ ପ୍ରାୟ ୧୦ ପାଉଣ୍ଡ ଖର୍ଚ୍ଚ ହୁଏ ।
ଆଳୁ ପୋଟଳ ଭଜା ଏକ ପ୍ରକାର ଓଡ଼ିଶାରେ ଖିଆଯାଉଥିବା ଏକ ପ୍ରକାର ଭଜା ତରକାରି । ଏହା ଆଳୁ ଓ ପୋଟଳକୁ ଭାଜି ତିଆରି କରାଯାଇଥାଏ । ଦରକାରୀ ସାମଗ୍ରୀ ଆଳୁ, ପୋଟଳ, ସୋରିଷତେଲ, ହଳଦୀ, ଲୁଣ, ପଞ୍ଚୁ ଫୁଟଣ ଶୁଖିଲା ଲଙ୍କାଗୁଣ୍ଡ, ପିଆଜ। ପ୍ରସ୍ତୁତି ପ୍ରଣାଳୀ ପ୍ରଥମେ ପୋଚଳ, ଆଳୁକୁ ଭଲ ଭାବରେ ଧୋଇନେଇ ଲମ୍ବା ଲମ୍ବା, ସରୁ ସରୁ କରି କାଟି ନିଅନ୍ତୁ। କଡ଼େଇ ଚୁଲୀରେ ବସାଇ ସାମାନ୍ୟ ଗରମ ହେଲା ପରେ ସୋରିଷତେଲ ଦେଇ ତେଲ ତାତି ଆସିଲେ ପଞ୍ଚୁ ଫୁଟଣ ପକାନ୍ତୁ। ଏହାପରେ ଏଥିରେ ଶୁଖିଲା ଲଙ୍କା ଓ କଟା ପିଆଜ ପକାନ୍ତୁ। ପିଆଜ ବାଦାମୀ ରଙ୍ଗ ହୋଇଗଲେ କାଟି ରଖିଥିବା ପୋଟଳ ଓ ଆଳୁକୁ ପକାଇ ସେଥିଲେ ଲୁଣ ଓ ହଳଦୀ ଆବଶ୍ୟକ ପରିମାଣରେ ପକାନ୍ତୁ। ଧିମା ଆଞ୍ଚରେ ୧୫ରୁ ୨୦ ମିନିଟ ଭାଜନ୍ତୁ। ଏହାକୁ ଗରମ ଭାତ ଓ ପଖାଳ ଭାତ ସହିତ ଗରମ ଗରମ ଖାଇଲେ ଭଲଲାଗେ।
ଲିସିନୋପ୍ରିଲ/ଆମ୍ଲୋଡିପାଇନ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଲିସନର୍ମ ନାମକ, ଏକ ଔଷଧ ଯାହା ଉଚ୍ଚ ରକ୍ତଚାପର ଚିକିତ୍ସା ପାଇଁ ବ୍ୟବହୃତ ହୁଏ  ଏହା ଏକ ଔଷଧ ମିଶ୍ରଣ ଯେଉଁଥିରେ କ୍ୟାଲସିଅମ ଚାନେଲ ବ୍ଲକର ଶ୍ରେଣୀର ଆମ୍ଲୋଡିପାଇନ୍ ସହିତ ଏସିଇ ଇନହିବିଟରର ଶ୍ରେଣୀର ଲିସିନୋପ୍ରିଲ୍ ଏକଥାଏ  ଏଥିରେ ଥିବା ପ୍ରତ୍ୟେକଟି ଔଷଧ ସ୍ୱାଧୀନ ଭାବରେ ରକ୍ତଚାପକୁ ଭଲରୂପେ ନିୟନ୍ତ୍ରଣ କରିପାରୁଥିଲେ ଏହି ମିଶ୍ରଣ ବ୍ୟବହୃତ ହୋଇପାରେ  ଏହା ପାଟିରେ ଦିଆଯାଏ  ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତଚାପ, ବୃକ୍‌କ ସମସ୍ୟା, ଯକୃତ ସମସ୍ୟା, କାଶ ଏବଂ ଉଚ୍ଚ ରକ୍ତ ପୋଟାସିୟମ ଅନ୍ତର୍ଭୁକ୍ତ ହୋଇପାରେ  ଯେଉଁମାନଙ୍କ ଏସିଇ ଇନହିବିଟର କାରଣରୁ ଆଞ୍ଜିଓଇଡିମା ଥିଲା ସେମାନଙ୍କର ଏହା ବ୍ୟବହାର କରାଯିବା ଉଚିତ ନୁହେଁ  ଗର୍ଭାବସ୍ଥା କିମ୍ବା ସ୍ତନ୍ୟପାନ ସମୟରେ ବ୍ୟବହାର ସୁପାରିଶ କରାଯାଏ ନାହିଁ  ଆଞ୍ଜିଓଟେନସିନ ୨ ସ୍ତର ହ୍ରାସ କରି ଓ ବ୍ରାଡିକାଇନିନ ସ୍ତର ବୃଦ୍ଧି କରି ଲିସିନୋପ୍ରିଲ୍ କାର୍ଯ୍ୟ କରୁଥିବାବେଳେ ଆମ୍ଲୋଡିପାଇନ୍ ହୃତ୍‌ପିଣ୍ଡର ମାଂସପେଶୀ କୋଷମାନଙ୍କ ଓ ରକ୍ତ କଣିକାମାନଙ୍କ ମଧ୍ୟକୁ କ୍ୟାଲସିୟମର ପ୍ରବେଶକୁ ହ୍ରାସ କରି କାର୍ଯ୍ୟକ୍ଷମ ହୋଇଥାଏ  ୟୁରୋପରେ ୨୦୦୮ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ମିଶ୍ରଣକୁ ଅନୁମୋଦନ କରାଯାଇଥିଲା  ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି ।
ଇଡର୍ସଲଫେଜ,  (ଇଂରାଜୀ ଭାଷାରେ ), ବିକ୍ରୟ ନାମ ଇଲାପ୍ରେଜ  , ହେଉଛି ଏକ ଔଷଧ ଯାହା ମ୍ୟୁକୋପଲିସାକାରାଇଡୋସିସ୍  ( , ହଣ୍ଟର୍ ସିଣ୍ଡ୍ରୋମ) ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଏହା ଦୀର୍ଘକାଳୀନ ଭାବରେ ବ୍ୟବହୃତ ହୁଏ । ଆୟୁଷ ଏବଂ ଜୀବନ ଗୁଣବତ୍ତା ଉପରେ ଏହାର ପ୍ରଭାବ ଅଦ୍ୟାପି ଅସ୍ପଷ୍ଟ ଅଛି । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ରାସ, ଜ୍ୱର, ମୁଣ୍ଡବିନ୍ଧା, ଉଚ୍ଚ ରକ୍ତଚାପ ଏବଂ ଲାଲ ମୁଖମଣ୍ଡଳ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅଣନିଶ୍ୱାସ, ବୁକୁଜ୍ୱାଳା, ଛାତି ଯନ୍ତ୍ରଣା ଏବଂ ଆନାଫାଇଲକସିସ ଅନ୍ତର୍ଭୁକ୍ତ ହୋଇପାରେ । ଏହା ଲାଇସୋସୋମାଲ୍ ଏନଜାଇମର ଏକ ଭିନ୍ନ ରୂପ, ଯାହା ଇଡୁରୋନେଟ୍-୨-ସଲଫାଟେଜ୍ ଭାବରେ ଜଣାଶୁଣା ଏବଂ ରେକମ୍ବିନାଣ୍ଟ ଡିଏନଏ ଟେକ୍ନୋଲୋଜି ଦ୍ୱାରା ପ୍ରସ୍ତୁତ ହୁଏ । ୨୦୦୬ ମସିହାରେ ଯୁକ୍ତରାଷ୍ଟ୍ର ଏବଂ ୨୦୦୭ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଇଡର୍ସଲଫେଜ୍ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୩୫ କିଲୋଗ୍ରାମ ବିଶିଷ୍ଟ ଲୋକର ଏକ ବର୍ଷର ଚିକିତ୍ସା ପାଇଁ ପ୍ରାୟ ୪୭୫,୦୦୦ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହି ପରିମାଣର ମୂଲ୍ୟ ୩୧୦,୦୦୦ ପାଉଣ୍ଡ ଅଟେ ।
ମଧୁମେହ ପାଦ ଘାଆ, ମଧୁମେହ ରୋଗର ଏକ ସାଧାରଣ ଜଟିଳତା  ଏହା ଏକ କାଲସ   ଭାବରେ ଆରମ୍ଭ ହୁଏ ଯାହା ତଳେ ରକ୍ତ ଜମା ହୋଇଯାଏ  ଚର୍ମ ଫାଟିଯାଇ ଘାଆ ହୋଇଯାଏ  ଏହା କ୍ରମଶଃ ଜଟିଳ ହୋଇ ଅଷ୍ଟିଓମାୟେଲାଇଟିସ୍, ଗ୍ୟାଙ୍ଗ୍ରିନ ହେଲେ ଆମ୍ପୁଟେସନ ଆବଶ୍ୟକ ହୁଏ । ଏହା ମଧୁମେହ ପାଦ ସଂକ୍ରମଣ ସହିତ ଜଡ଼ିତ ହୋଇଥାଏ  ଖରାପ ରକ୍ତ ଶର୍କରା ନିୟନ୍ତ୍ରଣ, କ୍ଷତିଗ୍ରସ୍ତ ସ୍ନାୟୁ , ପ୍ରାନ୍ତୀୟ ଧମନୀ ରୋଗ ଏବଂ ପାଦର ଉପ‌ଯୁକ୍ତ ଯତ୍ନ ନଥିବା କାରଣରୁ ଏହି ରୋଗ ହୁଏ ।  ଫ୍ଲାଟ ଫୁଟ ବା ସମତଳ ପାଦ ଥିବା ବ୍ୟକ୍ତିମାନେ ଅଧିକ ପ୍ରଭାବିତ ହୁଅନ୍ତି  ଏହା ଏକ ପ୍ରକାର ମଧୁମେହ ପାଦ ରୋଗ । ଚିକିତ୍ସା: ରକ୍ତ ଶର୍କରା ନିୟନ୍ତ୍ରଣ, ମୃତ ତନ୍ତୁ ଅପସାରଣ, କ୍ଷତ ଡ୍ରେସିଙ୍ଗ ଏବଂ କ୍ଷତରୁ ଚାପ ଦୂର କରିବା ନିମନ୍ତେ ସମ୍ପୁର୍ଣ୍ଣ ସଂସ୍ପର୍ଶ ଡ୍ରେସିଙ୍ଗ ଆବଶ୍ୟକ ହୁଏ  କେତେକ କ୍ଷେତ୍ରରେ ଅସ୍ତ୍ରୋପଚାର ଫଳାଫଳକୁ ଉନ୍ନତ କରିପାରେ  ହାଇପରବାରିକ ଅମ୍ଳଜାନ ଥେରାପି ସାହାଯ୍ୟ କରିପାରେ କିନ୍ତୁ ତାହା ବ‌ହୁତ ମହଙ୍ଗା ଅଟେ  ବିଶ୍ୱରେ ବର୍ଷକୁ ପ୍ରାୟ ୯ରୁ ୨୬ ନିୟୁତ ଲୋକ ପ୍ରଭାବିତ ହୁଅନ୍ତି । ମଧୁମେହ ରୋଗୀଙ୍କ ମଧ୍ୟରୁ ୫%ରୁ ୨୫% ଜଣଙ୍କର ଯେ କୌଣସି ସମୟରେ ହୋଇପାରେ  ସାଧାରଣତଃ ୪୫ ବର୍ଷ ବୟସ ପରେ ଲୋକଙ୍କର ଏହି ରୋଗ ହୁଏ । ଆମେରିକାରେ ଲାଟିନ‌କ୍ସ, କଳା ଲୋକ ଓ ସ୍ଥାନୀୟ ଅଧିବାସୀଙ୍କର ଏହି ରୋଗ ହୁଏ ।
ଚାନ୍ଦ ବାଈ ଜଣେ ପୁରାତନ ଓଡ଼ିଆ କବି ଥିଲେ । ତାଙ୍କର ରଚିତ ମାତ୍ର ଦୁଇଗୋଟି ଭକ୍ତିରସାତ୍ମକ କବିତା ମିଳିଛି । ସେ ପଞ୍ଚଦଶ ଓ ଷୋଡ଼ଶ ଶତାବ୍ଦୀର ମଧ୍ୟଭାଗରେ କବିତା ଲେଖୁଥିବା ଅନୁମିତ ।
ୱିଣ୍ଡୋଜ ୧୦ ମାଇକ୍ରୋସଫ୍ଟ୍ ଦ୍ୱାରା ଏକ କମ୍ପ୍ୟୁଟର ସଂଚାଳନ ପ୍ରଣାଳୀ ଅଟେ ଯାହାକି ୱିଣ୍ଡୋଜ ପରିବାରର ଏକ ସାଦସ୍ୟ । ଏହା ୨୯ ଜୁଲାଇ ୨୦୧୫ ରେ ପିସି ପାଇଁ ଉପଲବ୍ଧ ହେଲା । ୱିଣ୍ଡୋଜ ୧୦ ର କେତଟି ବିଶେଷତାଦୁଡ଼ିକ ବ୍ୟବହାରକର୍ତ୍ତାମାନଙ୍କ ପ୍ରତିକ୍ରିୟା ସ୍ୱରୂପେ ଯୋଡ଼ାଯାଇଛି ।
ନିନୋ ହେଉଛି କମ୍ପ୍ୟୁଟର୍ ବିଜ୍ଞାନରେ ବ୍ୟବ‌ହାର କରାଯାଉଥିବା ଏକ ଶବ୍ଦ । ଏହାର ପୂର୍ଣ୍ଣ ଅର୍ଥ ହେଉଛି , । ଅନ୍ୟ ପ୍ରକାରରେ କ‌ହିଲେ, ଗୋଟିଏ କମ୍ପ୍ୟୁଟର୍ ପ୍ରୋଗ୍ରାମ୍‌କୁ କୌଣସି ଡାଟା ଦିଆ ନ ଗଲେ ପ୍ରୋଗ୍ରାମ୍‌ଟି କୌଣସି ଫଳ ବା ରେଜଲ୍ଟ୍ ଦିଏ ନାହିଁ ବୋଲି ଏହି ଶବ୍ଦଟି ଦର୍ଶାଇଥାଏ । ଅର୍ଥାତ୍, କୌଣସି ଇନ୍‌ପୁଟ୍ ନ ଥିଲେ କୌଣସି ଆଉଟ୍‌ପୁଟ୍ ମଧ୍ୟ ମିଳିବ ନାହିଁ   ,   । କମ୍ପ୍ୟଟର୍‌ରେ ହେଉଥିବା ପ୍ରତ୍ୟେକ କାମ ଇନ୍‌ଫର୍ମେସନ୍ ପ୍ରୋସେସିଂଦ୍ୱାରା ହୋଇଥାଏ । ଏହି ଇନ୍‌ଫର୍‌ମେସନ୍‌ଗୁଡ଼ିକ ହିଁ ଇନ୍‌ପୁଟ୍ ଆକାରରେ କମ୍ପ୍ୟୁଟର୍‌କୁ ଦିଆଯାଇଥାଏ । ତେଣୁ କୌଣସି ଇନ୍‌ପୁଟ୍ ଦିଆ ନ ଗଲେ, ଅର୍ଥାତ୍ ପ୍ରୋସେସିଂ ପାଇଁ କୌଣସି ଇନ୍‌ଫର୍‌ମେସନ୍ ଦିଆ ନ ଗଲେ, କମ୍ପ୍ୟୁଟର୍ କୌଣସି ଆଉଟ୍‌ପୁଟ୍ ଦେଇପାରେ ନାହିଁ । କେତେକ ଇନ୍‌ପୁଟ୍ ମଣିଷଦ୍ୱାରା ଦିଆଯାଇଥାଏ । ଉଦାହରଣ ସ୍ୱରୂପ, ୱାର୍ଡ଼୍ ପ୍ରୋସେସର୍‌ରେ ଟେକ୍ସ୍‌ଟ୍ ଟାଇପ୍ କରିବା କିମ୍ବା ୱେବ୍ ବ୍ରାଉଜର୍‌ରେ କୌଣସି ଲିଙ୍କ୍‌‌ ଉପରେ କ୍ଲିକ୍ କରିବା ଏହି ପ୍ରକାର ଇନ୍‌ପୁଟ୍‌‌ର ଅନ୍ତର୍ଗତ । ଆଉ କେତେକ ଇନ୍‌ପୁଟ୍ ଅନ୍ୟ ସଫ୍‌ଟ୍ଓୟାର୍, ଯଥା ବୁଟ୍‌ଷ୍ଟ୍ରାପ୍ ଅପରେସନ୍ ବା ବଟ୍,ଦ୍ୱାରା ମଧ୍ୟ ଦିଆଯାଇଥାଏ । କମ୍ପ୍ୟୁଟର୍ ପ୍ରୋଗ୍ରାମିଂ କ୍ଷେତ୍ରରେ ଗୋଟିଏ ଫଙ୍କ୍‌ସନ୍ କିଛି ରେଜଲ୍ଟ୍ ନ ଦେବାର କାରଣ ଦର୍ଶାଇବାରେ ସାହାଯ୍ୟ କରିଥାଏ । ଠିକ୍ ଭାବେ ରନ୍ କରିବା ପାଇଁ ଆବଶ୍ୟକ ହେଉଥିବା ପାରାମିଟର୍ ବା ଇନ୍‌ପୁଟ୍ ଫଙ୍କ୍‌ସନ୍‌ଟିକୁ ଦିଆଯାଇ ନ ଥିଲେ, ଫଙ୍କ୍‌ସନ୍‌ଟି ରନ୍ କରି ନ ପାରି ଫେଲ୍ ହୋଇଯାଏ ବା ନଲ୍   ଭ୍ୟାଲୁ ଦେଇଥାଏ । ଫଙ୍କ୍‌ସନ୍‌ଟିକୁ ଭୁଲ୍ ଇନ୍‌ପୁଟ୍ ଦିଆଗଲେ, ଏହା ଗାର୍ବେଜ୍ ରେଜଲ୍ଟ୍ ଦେଇଥାଏ ଅଥବା କୌଣସି ରେଜଲ୍ଟ୍ ଦେଇ ନ ଥାଏ । ଏହି ପ୍ରକ୍ରିୟାକୁ କୁହାଯାଏ । ଗୋଟିଏ ଉନ୍ନତମାନର ପ୍ରୋଗ୍ରାମ୍ ବା ଫଙ୍କ୍‌ସନ୍ ଦିଆଯାଇଥିବା ସବୁ ଇନ୍‌ପୁଟ୍‌କୁ ଭଲଭାବେ ପରୀକ୍ଷା କରିସାରିବା ପରେ, କୌଣସି ଇନ୍‌ପୁଟ୍ ଦିଆଯାଇ ନ ଥିଲେ କିମ୍ବା କୌଣସି ଇନ୍‌ପୁଟ୍ ଭୁଲ୍ ଥିଲେ ଏରର୍ ମେସେଜ୍ ଦେଖାଇଥାଏ ।
ହିନ୍ଦୁ ମହାକାବ୍ୟ ମହାଭାରତରେ, ଧୃତରାଷ୍ଟ୍ର  ସଂସ୍କୃତ:           ହସ୍ତିନାପୁରର ମହାରାଜା ବିଚିତ୍ରବୀର୍ଯ୍ୟଙ୍କ ପ୍ରଥମ ପତ୍ନୀ ଅମ୍ବିକାଙ୍କ ପୁତ୍ର ଥିଲେ । ଜନ୍ମରୁ ଅନ୍ଧ ଥିବା ଧୃତରାଷ୍ଟ୍ର, ଋଷି ବେଦବ୍ୟାସଙ୍କ ଆଶୀର୍ବାଦରୁ ହିଁ ଅମ୍ବିକାଙ୍କ ସନ୍ତାନ ଭାବରେ ଜନ୍ମଗ୍ରହଣ କରିଥିଲେ । ଜନ୍ମ ଓ ପୌରାଣିକ କଥାବସ୍ତୁ ବିଚିତ୍ରବୀର୍ଯ୍ୟଙ୍କ ଅକାଳ ମୃତ୍ୟୁ କାରଣରୁ ଦୁଇରାଣୀ ଅମ୍ବିକା ଓ ଅମ୍ବାଳିକା ନିଃସନ୍ତାନ ରହିଗଲେ । ଭୀଷ୍ମ ପ୍ରଥମରୁ ବ୍ରହ୍ମଚର୍ଯ୍ୟ ବ୍ରତର ଶପଥ ନେଇଥିଲେ ଏବଂ ଏବେ ଦୁଇ ପୁତ୍ର ଚିତ୍ରାଙ୍ଗଦ ତଥା ବିଚିତ୍ରବୀର୍ଯ୍ୟଙ୍କ ଅକାଳ ମୃତ୍ୟୁ କାରଣରୁ କୁରୁବଂଶର ଏକ ତ୍ତରାଧୀକାରିର ଆବଶ୍ୟକତା ଥିଲା । ବିଚିତ୍ରବୀର୍ଯ୍ୟଙ୍କ ମୃତ୍ୟୁପରେ, ମା ସତ୍ୟବତୀ ତାଙ୍କର ପ୍ରଥମ ପୁତ୍ର ବେଦବ୍ୟାସଙ୍କୁ ଡକାଇ ପଠାଇଲେ । ଏହି ସମୟରେ ସତ୍ୟବତୀ ନିଜର ସବୁଠାରୁ ବଡ଼ପୁଅ ବେଦବ୍ୟାସଙ୍କୁ ମନେ ପକେଇଲେ ଏବଂ ଅମ୍ବିକା ଓ ଅମ୍ବାଳିକାଙ୍କର ଗର୍ଭାଧାନ କରାଇଥିଲେ । ଯେତେବେଳେ ବେଦବ୍ୟାସ ଅମ୍ବିକାଙ୍କ ସହ ପୁତ୍ରାର୍ଥେ ନିୟୋଗ ପ୍ରକ୍ରିୟା ପାଳନ କରୁଥିଲେ, ସେ ଲଜ୍ଜା ହେତୁ ଆଖି ବନ୍ଦ କରିଦେଲେ । ଏହି କାରଣରୁ ତାଙ୍କ ପୁଅ ଅନ୍ଧ ହୋଇ ଜନ୍ମ ହୋଇଥିଲେ । ସେହି ଅନ୍ଧ ପୁତ୍ର ହିଁ ପରବର୍ତ୍ତୀ ସମୟରେ ଧୃତରାଷ୍ଟ୍ର ନାମରେ ନାମିତ ହେଲେ । ତାଙ୍କ ପତ୍ନୀଙ୍କ ନାମ ଗାନ୍ଧାରୀ ଥିଲା । ଯେତେବେଳେ ଗାନ୍ଧାରୀ ଜାଣିବାକୁ ପାଇଲେ ଯେ ତାଙ୍କ ସ୍ୱାମୀ ଅନ୍ଧ ହୋଇ ଜନ୍ମ ହୋଇଛନ୍ତି, ସେତେବେଳେ ସେ ନିଜ ସ୍ୱାମୀଙ୍କ ଦ୍ଃଖରେ ସମଦୁଃଖୀ ହୋଇ ନିଜ ଆଖିରେ ଅନ୍ଧ ପୁଟୁଳୀ ବାନ୍ଧିଦେବାକୁ ସ୍ଥିର କଲେ । ଗାନ୍ଧାରୀଙ୍କର ଏଭଳି କାର୍ଯ୍ୟକୁ ଏକ ଉତ୍ସର୍ଗୀକୃତ ସ୍ତ୍ରୀର ପ୍ରେମର ସଙ୍କେତ ଭାବେ ମଧ୍ୟ ଚିତ୍ରଣ କରାଯାଇଛି । ହସ୍ତିନାପୁରର ଏହି ଅନ୍ଧ ମହାରାଜ ଶହେ ପୁଅ ଏବଂ ଗୋଟିଏ ଝିଅର ପିତା ଥିଲେ । ଏହି ଶହେ ପୁତ୍ର କୌରବ ଭାବରେ ପରିଚିତ । ଦୁର୍ଯ୍ୟୋଧନ ଏବଂ ଦୁଃଶାସନ ଯଥାକ୍ରମେ ପ୍ରଥମ ଦୁଇ ପୁଅ ଥିଲେ । ଧୃତରାଷ୍ଟ୍ରଙ୍କର ଏକ ଉପପତ୍ନୀ ଥିଲେ ଏବଂ ଏହି ଉପପତ୍ନୀଙ୍କଠାରୁ ଯୁଯୁତ୍ସୁ ନାମରେ ଏକ ଅବୈଧ ପୁତ୍ର ଥିଲା । ଧୃତରାଷ୍ଟ୍ର ଜଣେ ଉଚ୍ଚାଭିଳାଷୀ ରାଜା ଯିଏ ସବୁବେଳେ ତାଙ୍କ ପୁତୁରାଙ୍କ ପ୍ରତି ଅନ୍ୟାୟ କରୁଥିଲେ । ଧୃତରାଷ୍ଟ୍ର, ତାଙ୍କ ସାନଭାଇ ପାଣ୍ଡୁଙ୍କ ସହ ଭୀଷ୍ମ ଏବଂ କୃପାଚାର୍ଯ୍ୟଙ୍କଦ୍ୱାରା ଯୁଦ୍ଧ ବିଦ୍ୟାରେ ତାଲିମ ପ୍ରାପ୍ତ ହୋଇଥିଲେ । ଦୃଷ୍ଟିଶକ୍ତି ରହିତ ହୋଇ ସେ ସିନା ଅସ୍ତ୍ରଶସ୍ତ୍ର ଚଳାଇବାରେ ଅସମର୍ଥ ଥିଲେ, କିନ୍ତୁ ବ୍ୟାସଦେବଙ୍କଠାରୁ ବରପ୍ରାପ୍ତ ହୋଇ ସେ ଏକ ହଜାର ହାତୀଙ୍କର ଶକ୍ତି ଲାଭ କରିଥିଲେ । ସେ ଏତେ ଶକ୍ତିଶାଳୀ ଥିଲେ ଯେ ଖାଲି ହାତରେ ଶକ୍ତଲୁହା ଚୂର୍ଣ୍ଣ କରିପାରିବା ଭଳି ଶକ୍ତି ତାଙ୍କର ଥିଲା । ହସ୍ତିନାପୁର ପାଇଁ ଯେତେବେଳେ ଜଣେ ଉତ୍ତରାଧିକାରୀ ମନୋନୀତ କରିବାର ସମୟ ଆସିଲା, ସେତେବେଳେ ବିଦୁର ପରାମର୍ଶ ଦେଇଥିଲେ ଯେ ଧୃତରାଷ୍ଟ୍ର ଅନ୍ଧ ହୋଇଥିବାରୁ ଅନ୍ୟ ଭାଇ ପାଣ୍ଡୁ ହିଁ ରାଜସିଂହାସନ ଅଳଂକୃତ କରିବା ପାଇଁ ଅଧିକ ଉପଯୁକ୍ତ । ଧୃତରାଷ୍ଟ୍ରଙ୍କ ପକ୍ଷେ ଏଭଳି କଟୁସତ୍ୟ ମାନିନେବା କଷ୍ଟକର ହେଲେ ହେଁ ସେ ପରିସ୍ଥିତିର ତାଡନାରେ ଭାବରେ ରାଜମୁକୁଟ ତ୍ୟାଗ କରିବାକୁ ସ୍ୱୀକାର କରିଥିଲେ । ଶେଷ ଜୀବନ ଓ ମୃତ୍ୟୁ ମହାଭାରତ ଯୁଦ୍ଧ ପରେ ଦୁଃଖରେ ପୀଡ଼ିତ ଅନ୍ଧ ରାଜା ଧୃତରାଷ୍ଟ୍ର, ତାଙ୍କ ପତ୍ନୀ ଗାନ୍ଧାରୀ, ବୋହୂ କୁନ୍ତୀ ଏବଂ ଭାଇ ବିଦୁର ବାନପ୍ରସ୍ଥ ଜୀବନ ବିତାଇବାକୁ ହସ୍ତିନାପୁର ଛାଡି ବନକୁ ଚାଲିଗଲେ । ବିଶ୍ୱାସ କରାଯାଏ ଯେ ବିଦୁରଙ୍କ ବ୍ୟତୀତ ସମସ୍ତେ ଜଙ୍ଗଲରେ ନିଆଁରେ ପୋଡ଼ି ହୋଇ ମୋକ୍ଷପ୍ରାପ୍ତି ହେଲେ ।
ପଲ୍ମୋନାରୀ ଭଲ୍‌ଭ ଷ୍ଟେନୋସିସ୍  (ଇଂରାଜୀ ଭାଷାରେ / ) ହେଉଛି ଏକ ପ୍ରକାର କପାଟିକା ହୃଦ୍‌ରୋଗ ଯେଉଁଥିରେ ଫୁସଫୁସ ଭଲ୍‌ଭ ସଙ୍କୁଚିତ ହୋଇଥାଏ  ପ୍ରଭାବିତ ପିଲାମାନଙ୍କର ପ୍ରାୟ କୌଣସି ଲକ୍ଷଣ ନଥାଏ  ଯେତେବେଳେ ଲକ୍ଷଣଗୁଡ଼ିକ ବିକଶିତ ହେଲେ ଛାତି ଯନ୍ତ୍ରଣା, ଅଚେତା କିମ୍ବା ଅଣନିଶ୍ୱାସ ହୋଇପାରେ  ଏହାର ସାଧାରଣ କାରଣ ହେଉଛି ଜନ୍ମଗତ ହୃତ୍‌ପିଣ୍ଡ ତୃଟି ଯେପରିକି ଟେଟ୍ରାଲୋଜି ଅଫ ଫ୍ୟାଲଟ ଏବଂ ନ୍ୟୁନାନ ସିଣ୍ଡ୍ରୋମ  ଅନ୍ୟାନ୍ୟ କାରଣ ମଧ୍ୟରେ କାର୍ସିନଏଡ୍ ସିଣ୍ଡ୍ରୋମ ଅନ୍ତର୍ଭୁକ୍ତ  ସିଷ୍ଟୋଲିକ ମରମର ଉପରେ ଆଧାର କରି ରୋଗ ନିର୍ଣ୍ଣୟ କରାଯାଇପାରେ ଓ ହୃତ୍‌ପିଣ୍ଡର ଅଲଟ୍ରାସାଉଣ୍ଡ କରି ନିଶ୍ଚିତ କରାଯାଇଥାଏ  ଏହାର ଚିକିତ୍ସାରେ ଭଲ୍‌ଭୁଲୋପ୍ଲାଷ୍ଟି ଓ ଭଲ୍‌ଭ ପ୍ରତିରୋପଣ କରାଯାଇପାରେ । ଫଳାଫଳ ସାଧାରଣତଃ ଭଲ ରହେ  ଜନ୍ମ ସମୟରେ ଏହା ପ୍ରତି ୧୦୦୦ ଶିଶୁଙ୍କ ମଧ୍ୟରୁ ପ୍ରାୟ ୪ ଜଣକର ଏହି ରୋଗ ଥାଏ  ଜନ୍ମ ସମୟରେ ଏହି ରୋଗର ପ୍ରାରମ୍ଭିକ ବ୍ୟାଖ୍ୟା ୧୭୬୧ ମସିହାରେ ଜନ ବାପ୍ଟିଷ୍ଟ ମୋର୍ଗାଗ୍ନି କରିଥିଲେ । ଅପରେଶନ କରି ଏହାର ମରାମତି ପ୍ରଥମେ ୧୯୫୩ ମସିହାରେ କରାଯାଇଥିଲା ।
ଓଡ଼ିଶା ବିଜ୍ଞାନ ଏକାଡେମୀ ୧୯୮୧ ମସିହାରେ ଅପ୍ରେଲ ମାସ ୧ ତାରିଖ, ଉତ୍କଳ ଦିବସ ଦିନ ପ୍ରତିଷ୍ଠା କରାଯାଇଥିଲା । କେଶବ ଚନ୍ଦ୍ର ସାହୁ ଏହାର ପୃଷ୍ଠପୋଷକ ଥିଲେ । ସେତେବେଳେ ଏହି ଏକାଡେମୀ ଗଠନର ଉଦ୍ଦେଶ୍ୟ ଥିଲା ବିଜ୍ଞାନ ଓ ବୈଷୟିକ ଜ୍ଞାନର ବିଭିନ୍ନ ଦିଗରେ ଯେଉଁ ଅବିରାମ ବିକାଶ ଘଟୁଛି, ତାହାକୁ ସାଧାରଣ ଜନତାଙ୍କ ସମ୍ମୁଖରେ ଉପସ୍ଥାପିତ ଓ ଆଦ୍ରୃତ କରିବା । ତାହା ଫଳରେ ବିଜ୍ଞାନ ବୋଧଗମ୍ୟ ହେବା ସହିତ ବୈଜ୍ଞାନିକ ମନୋଭବ ଓ ସଚେତନତା ସମସ୍ତଙ୍କ ମନରେ ଜାଗ୍ରତ ହେବ । ସର୍ବୋପରି ସମଗ୍ର ଓଡ଼ିଶାବାସୀ ଏକାଡେମୀର ଏହି ମୂଲ୍ୟବାନ ଅବଦାନରୁ ଲାଭପାଇବେ । ସୋସାଇଟି ପଞିକରଣ ନିୟମ ଅନୁସାରେ ଏକାଡେମୀ ୧୯୮୧-୮୨ ମସିହାରେ ଯଥାରୀତି ପଞ୍ଜିକୃତ ହେଲା । ଅନୁଷ୍ଠାନର କାର୍ଯ୍ୟ ଓ ଉପଯୋଗୋଗିତାକୁ ସ୍ୱୀକୃତି ଜଣାଇ ଓଡ଼ିଶା ସରକାର ଏହାର ପରିସର ଓ କାର୍ଯ୍ୟପନ୍ଥା ବିସ୍ତାରିତ କରିବା ଉଦ୍ଦେଶ୍ୟରେ  "ଓଡ଼ିଶା ବିଜ୍ଞାନ ଏକାଡେମୀ" କୁ ସ୍ୱୀକୃତି ପ୍ରଦାନ କଲେ ଏବଂ ୨୫ ନଭେମ୍ବର ୧୯୮୪ ସଂକଳ୍ପ ସଂଖ୍ୟା ୩୫୭୭/ , ୨୧/୦୩/୧୯୮୫ରେ ନୂତନ ସମ୍ବିଧାନକୁ ଗ୍ରହଣ କଲେ । ସଂପ୍ରତି  "ଓଡ଼ିଶା ବିଜ୍ଞାନ ଏକାଡେମୀ  ଓଡ଼ିଶା ସରକାରଙ୍କର ବିଜ୍ଞାନ ଓ ବୈଷୟିକ ବିଭାଗ ଅଧୀନରେ କାର୍ଯ୍ୟକ୍ଷମ । ବିଜ୍ଞାନରେ ବିଶେଷ କାର୍ଯ୍ୟ ପାଇଁ ଏକାଡେମୀ ତରଫରୁ ବିଭିନ୍ନ ପୁରସ୍କାର ପ୍ରଦାନ କରାଯାଇଥାଏ । ଏକାଡେମୀ ମାସିକ ବିଜ୍ଞାନଧର୍ମୀ ପତ୍ରିକା ବିଜ୍ଞାନ ଦିଗନ୍ତ ପ୍ରକାଶ କରିଥାଏ ।
ମାଶୋବ୍ରା , ଭାରତୀୟ ରାଜ୍ୟ ହିମାଚଳ ପ୍ରଦେଶର ଏକ ସହର । ଏହା ହିମାଚଳ ପ୍ରଦେଶର ରାଜଧାନୀ ଶିମଳା  ( ପୂର୍ବରୁ ସିମଳା )କୁ ୧୮୫୦ ମସିହାରେ ଲର୍ଡ ଡେଲହାଉସୀଙ୍କଦ୍ୱାରା ନିର୍ମିତ ଏଇତିହାସିକ ରାଜପଥ ହିନ୍ଦୁସ୍ତାନ - ତିବତ ରାଜପଥ  ( ବର୍ତ୍ତମାନ -22) ସହ ସଂଯୁକ୍ତ କରେ  । ଭୌଗୋଳିକ ସ୍ଥିତି ମାଶୋବ୍ରାର ଭୌଗୋଳିକ ଅବସ୍ଥିତି 31.13  77.23    / 31.13; 77.23. ଏହାର ହାରାହାରି ପତ୍ତନ ୭,146 ଫୁଟ । ଶୈଳ ନିବାସ ଏଠାରେ ରାଷ୍ଟ୍ରପତିଙ୍କ ଶୈଳ ନିବାସ ଅବସ୍ଥିତ । ଗ୍ରୀଷ୍ମ କାଳରେ ରାଷ୍ଟ୍ରପତିମାନେ ଏଠାରେ ଆସି ସମୟ ସମୟରେ ରହନ୍ତି । ତାଙ୍କ ପାଇଁ ଅସ୍ଥାୟୀ ଅଫିସର ବ୍ୟବସ୍ଥା କରାଯାଇଥାଏ । କାଷ୍ଠ ନିର୍ମିତ ଏକ ଗୃହ ଏହି ଉପଲକ୍ଷ୍ଯେ 1850 ମସିହାରୁ ନିର୍ମିତ ହୋଇଛି । ବ୍ରିଟିଶ ଅମଳରେ ଭାଇସରାୟମାନେ ଗ୍ରୀଷ୍ମ କାଳରେ ଏଠାରେ ସପରିବାର ଅବସ୍ଥାନ କରୁଥିଲେ । ମାଶୋବ୍ରା ଏକ ଲୋକପ୍ରିୟ ପର୍ଯ୍ୟଟକ କେନ୍ଦ୍ର । ଏଠାରେ ବର୍ତ୍ତମାନ ଓବେରୟ ହୋଟେଲ  ( ପୂର୍ବତନ ହଲ ) ପୂର୍ବରୁ ବ୍ରିଟିଶ ଅମଳର ଅଧିକାରୀମାନଙ୍କ ରହଣି ସ୍ଥାନ ହେଇଥିଲା  । ପ୍ରସିଦ୍ଧ ଭାରତୀୟ ଲେଖକ ପଙ୍କଜ ମିଶ୍ର ଏହି ମଶୋବରଠାରେ ରହନ୍ତି । ମାଶୋବ୍ରା ନିକଟରେ ସୁନ୍ଦର ପିକ୍ନିକ ସ୍ଥଳ ମାନ ରହିଛି ।ଏଠାରେ ଥିବା ନାମକ ଭିଲ୍ଲା ଅତ୍ୟନ୍ତ ପ୍ରକ୍ଷାତ । ଏହି ବିଷୟରେ ଅନ୍ତର୍ଜାତିକ ଖ୍ୟାତି ସମ୍ପନ୍ନ ଲେଖିକା ଅନିତା ଦେଶାଇ ମଧ୍ୟ ଉଲ୍ଲେଖ କରିଛନ୍ତି । ବୃକ୍ଷରାଜି ଓ ଜୀବଜନ୍ତୁ ମାଶୋବ୍ରା ଶିମଳା ଅଭୟାରଣ୍ୟର ଏକ ଅଂଶ ବିଶେଷ । ଏଠାରେ ପାଇନ, ଓକ ଆଦି ବୃକ୍ଷର ପ୍ରକୃତିକ ଜଙ୍ଗଲ ରହିଛି । ଜୀବ ଜନ୍ତୁ ମଧ୍ୟରେ ହରିଣ , ଶିଆଲ , ବାବୁନ ଆଦି ଦେଖା ଯାଆନ୍ତି । ଏଠାରେ ହିମାଳୟନ ଅନ୍ତର୍ଜାତିକ ସ୍କୁଲ ଏକ ଆବାସିକ ବିଦ୍ୟାଳୟ ।
ଭାରତ ଏକ ପୂର୍ବ ଏସିଆ ଦେଶ । ଏହା ଭୌଗୋଳିକ ଆୟତନ ଦୃଷ୍ଟିରୁ ବିଶ୍ୱର ସପ୍ତମ ବୃହତ ଦେଶ ତଥା ଜଣ ସଂଖ୍ୟା ଦୃଷ୍ଟିରୁ ବିଶ୍ୱର ଦ୍ୱିତୀୟ ବୃହତ୍ତମ ଦେଶ । ଏହାର ଲୋକ ସଂଖ୍ୟା ପ୍ରାୟ ୧୨୦ କୋଟି । ଭାରତରେ ୨୯ଟି ରାଜ୍ୟ ଓ ୭ଟି ଇଉନିୟନ ଟେରିଟରୀ ରହିଛି । ଏହା ବିଶ୍ୱର ୧୭.୫ % ଲୋକଙ୍କ ଗୃହ । ସହରାଞ୍ଚଳ ସମୂହ ବ୍ରିଟିଶ ଶାସନ ଅମଳରେ ୧୮୭୨ରେ ଭାରତରେ ପ୍ରଥମ କରି ଜନଗଣନା ହେଇଥିଲା । ୧୯୫୧ ମସିହା ପରଠାରୁ ପ୍ରତି ୧୦ ବର୍ଷରେ ଥରେ ଜନଗଣନା ହେଇଆସୁଛି । ଭାରତର ଗୃହ ବ୍ୟାପାର ମନ୍ତ୍ରଣାଳୟ ତରଫରୁ ରେଜିସ୍ଟ୍ରାର ଜେନରେଲ ଓ ଜନଗଣନା କମିଶନରଙ୍କଦ୍ୱାରା ଜନଗଣନା କାର୍ଯ୍ୟ ସମ୍ପନ୍ନ ହୁଏ । ଏହା ସଂଘ ସରକାରଙ୍କଦ୍ୱାରା କରାଯାଉଥିବା ଏକ ସର୍ବବୃହତ କାର୍ଯ୍ୟ । ସର୍ବଶେଷ ଜନସଂଖ୍ୟା ସବୁ ବର୍ତ୍ତମାନ ୨୦୧୧ରେ ହେଇଥିବା ଜନଗଣନାର ତଥ୍ୟ ଉପରେ ଆଧାରିତ । ଏହା ଅନୁସାରେ ଭାରତରେ ବସବାସ କରୁଥିବା ଗ୍ରାମ ସଂଖ୍ୟା ୬୪୧,୦୦୦ ଓ ଭାରତର ୭୨.୨ % ଲୋକ ଏହି ଗ୍ରାମାଞ୍ଚଳରେ ବାସ କରନ୍ତି ।ସେହି ଗ୍ରାମ ସବୁ ମଧ୍ୟରୁ ୧୪୫,୦୦୦ ଗ୍ରାମରେ ୫୦୦ରୁ ୯୯୯ ଲୋକ ରହନ୍ତି, ୧୩୦,୦୦୦ ଗ୍ରାମରେ ୧,୦୦୦ରୁ ୧୯୯୯ ଲୋକ ରହନ୍ତି ଏବଂ ୧୨୮,୦୦୦ ଗ୍ରାମରେ ୨୦୦ରୁ ୪୯୯ ଲୋକ ରହୁଥିବାର ଆକଳନ କରାଯାଇଛି । ୩.୯୬୧ ଗ୍ରାମର ଜନ ସଂଖ୍ୟା ୧୦,୦୦୦ରୁ ବେଶୀ । ଭାରତର ୨୭.୮ % ସହରାଞ୍ଚଳ ଲୋକ ୫,୧୦୦ ସହର ଓ ୩୮୦ ମହାନଗରରେ ରହନ୍ତି । ୧୯୯୧ରୁ ୨୦୦୧ ମଧ୍ୟରେ ବହୁ ସଂଖ୍ୟାରେ ଲୋକ ସହରକୁ ଆସି ରହିବାରୁ ସହରାଞ୍ଚଳର ଜନସଂଖ୍ୟାରେ ତୀବ୍ର ଭାବରେ ବୃଦ୍ଧି ଘଟିଥିଲା । ଏହାର ବର୍ଦ୍ଧନ ହାର ୩୧.୨% ହେଇଥିଲା । ତଥାପି ୨୦୦୧ରେ ୭୦% ଲୋକ ଗ୍ରାମାଞ୍ଚଳରେ ରହୁଥିଲେ । ୨୦୦୧ ଜନଗଣନା ଅନୁସାରେ ଭାରତରେ ୨୭ଟି ମହାନଗରର ଜନସଂଖ୍ୟା ୧୦ ଲକ୍ଷ୍ୟରୁ ଅଧିକ ଥିଲା । ଏହା ମଧ୍ୟରେ ଚେନ୍ନଇ , ମୁମ୍ବାଇ , କୋଲକାତା ଓ ନୂଆ ଦିଲ୍ଲୀ ସର୍ବ ବୃହତ । ୨୦୧୧ ଜନଗଣନା ଅନୁସାରେ ୫୪ଟି ମହାନଗର ୧୦ ଲକ୍ଷରୁ ଅଧିକ ଜନସଂଖ୍ୟା ଥିଲା ଯାହାର ସଂଖ୍ୟା ୨୦୦୧ରେ ୩୪ ଥିଲା । ସହରାଞ୍ଚଳରେ ରହୁଥିବା ଭାରତୀୟ ମାନଙ୍କ ମଧ୍ୟରେ ୪୩% ଲୋକ ଏହି ସବୁ ମହାନଗରରେ ରହନ୍ତି । ଉତ୍ତର ପୂର୍ବ ଭାରତରେ ଗୁଆହାଟି ଏକମାତ୍ର ସହର ଯାହାର ଲୋକସଂଖ୍ୟା ୧୦ ଲକ୍ଷରୁ ଉର୍ଦ୍ଧ ।କେବଳ କେରଳ ରାଜ୍ୟ ୧୦ ଲକ୍ଷରୁ ଅଧିକ ଲୋକ ରହୁଥିବା ୬ଟି ମହାନଗର ରହିଛି । ଗ୍ୟାଲେରି ମେପ ତାଲିକା / . ପୁନଶ୍ଚ ଦେଖଣା ନୋଟ ସବୁ ଆଧାର ପୁନଶ୍ଚ ପଠନ , .; , .  (7 2005),  " ,.; , .; , . , - : , 978-0199283828 { }:   ;     , .  (19 2005),  ,27 2010 , .  (2007),  " " ,.; , . ,. 1,978-8180694592 { }: